Lav – mesečni horoskop za maj | Astrologija.de\nVi ste ovde: Home / Mesečni horoskop / Lav – mesečni horoskop za maj\nSvi mi se nadamo nekom boljitku, težimo, maltene i živimo za to. E, Lavovi, ovaj mesec stvarno imate sve prilike da uradite nešto dobro! Podršku vam pružaju Venera i Merkur koji su prošli kroz vaše polje karijere, a samim tim vam otvorili vrata uspeha. Mesec je povoljan kako za one koji već rade, postoji mogućnost napretka, kako pozicijom, tako i materijalno (povišice, bonusi), svi koji imaju neke svoje poslove, ovaj mesec moraju da daju sve od sebe da ga razrade maksimalno (naročito oni koji su ne tako davno krenuli u sopstvene poslovne vode). Dobar mesec je i za one koji traže posao, konkurišite gde god vam se pruži prilika, definitivno biste ovaj mesec mogli da ulovite nešto. Naravno, Lavovi su poznati kao ljudi koji kada rade – rade, kada daju sve od sebe – niko ne može da ih pobedi na poslovnom polju, pa i ovaj mesec budite takvi, dajte sve od sebe da radite ono za šta ste odgovorni, sve nove ideje, planovi, poboljšanja postojećeg ili pokretanje nekih novih poslova će vam i te kako ići od ruke. Težite da što je više moguće širite saradnju sa drugim ljudima, za šta god vam se pruži prilika da sarađujete sa nekim – uradite to. Odlično će vam ići svi “50-50%” poslovi, zajednički rad i zajednička zarada. Trudite se, radite, smišljajte nešto novo, kopirajte stvari koje zapadnjaci, koji su decenijama ispred nas, rade… uspećete!\nTokom meseca će vam se više puta promuvati kroz glavu pitanje „da li je sve u redu sa nama?“, Više puta ćete pomisliti da se nešto pokvarilo, da nije sve u najboljem redu u vašoj vezi, da partner od vas krije nešto, da sa nečim nije zadovoljan… Ali to nije u pitanju ovaj put!\nSa vama je sve u redu, ali je moguće da padnete pod uticaj retrogradnog Merkura u blizancima koji će da donese probleme u komunikaciji, moguće nepotrebne rasprave, svađe bez ikakvih razloga. Toga svakako treba da se čuvate, budite tolerantni, slušajte i osluškujte partnera, popustite kada god je to potrebno, i na kraju će sve proži i nastaviti onako kako je do sada i bilo, znači dobro!Oni koji imaju stabilne i dugotrajne veze, a „sa strane“ imaju i treću osobu, nebitno da li je u pitanju neka tajna veza, flert ili samo želja za nekom drugom osobom, ovaj mesec treba dobro da se pripaze inače bi mogli da ostanu bez svega što imaju. Čuvajte se, naročito u poslednjih 10 dana meseca, inače ćete biti otkriveni, a to vam nikako nije potrebno. Usput, zapitajte se čemu potreba za nečim drugim, sa čime to niste zadovoljni trenutno!\nOvde ćemo stvarno najmanje da pišemo. I poslovni, i finansijski, i ljubavni aspekti bi trebalo da budu dobri, ništa neće da vas nervira, samim tim vaš imunitet će automatski da ojača. Dokazano je da je stres uzročnik velikog broja zdravstvenih problema, a vi biste ovaj mesec trebalo da budete mirni, bez stresa i nerviranja, samim tim i dobrog zdravstvenog stanja. Tokom meseca Jupiter u Lavu će da vas čuva, a i vi se pridružite Jupiteru pa i vi pričuvajte svoje zdravlje vodeći računa o ishrani i zdravom načinu života!


Hrabrost za novu politiku proširenja EU - i politiku susedstva - BFPE\nSvetlana Stefanović 30 маја, 2022\nBFPE » U fokusu » Hrabrost za novu politiku proširenja EU – i politiku susedstva\nEvropa se 24. februara probudila u novoj stvarnosti. Tok rata i propaganda Kremlja pokazuju razmere napada na slobodni svet. Putinova invazija na Ukrajinu je prekretnica za evropsku istoriju. U prvim nedeljama rata Zapad i Evropska unija su se predstavili neočekivano odlučni i ujedinjeni. Međutim, kako nedelje i meseci rata prolaze, zapadno jedinstvo biće sve više na iskušenju. Najnovije debate o zaustavljanju uvoza ruskih energenata i njegovim posledicama su samo početak.\nKoliko god se nadamo da će se ljudska stradanja Ukrajinaca što pre okončati, moramo prihvatiti da je proces razgradnje evropskog posleratnog poretka tek počeo. Uticaj rata menja naš kontinent i poziva Evropsku uniju, njene države članice i partnerske zemlje da sagledaju širu sliku, da se brzo prilagode novoj stvarnosti i da se usklade. Jedna tema koja se sada vratila na vrh dnevnog reda EU je proširenje Unije koje je već duže vreme u tehnokratskom, ali i političkom zastoju. Zahtev za članstvo u EU Ukrajine, Republike Moldavije i Gruzije svedoči da geopolitika proširenja dobija na značaju. Ukrajina se zalaže za jasnu evropsku perspektivu s pravom tvrdeći da upravo ona brani evropske vrednosti u svojoj borbi protiv ruske invazije. Države Zapadnog Balkana, koje se već predugo zadržavaju u čekaonici Unije, naravno, takođe su deo ove geopolitičke jednačine. Nedemokratske velike sile poput Kine ili Rusije mešaju se u region i izazivaju EU i Zapad. Srpski moćnik Aleksandar Vučić i dalje manevriše između pritiska Zapada da se pridruži sankcijama Rusiji, navodnih simpatija velikog dela stanovništva prema Putinu i njegovog preferiranja kineskog državnog modela. Igranje vatrom proruskog Milorada Dodika u Republici Srpskoj u Bosni i Hercegovini postalo je trajno i ugrožava stabilnost zemlje.\nDefinitivno nije dobar trenutak za političke mesečare, ali je krajnje vreme da se da prioritet projektu evropskih integracija i radikalno preispita evropska politika susedstva i stagnirajući proces proširenja EU.\nNova politika susedstva i proširenja\nLjudi na Zapadnom Balkanu godinama čekaju napredak u evropskim integracijama, trpeći samoindukovani politički zastoj u mnogim zemljama regiona, što je često rezultiralo u jačanju autoritarnih tendencija. Blokiranje pregovora o pristupanju EU sa Severnom Makedonijom i Albanijom narušilo je poverenje stanovništva u EU. Najnovija istraživanja javnog mnjenja u Srbiji pokazuju da prvi put od početka procesa pristupanja Srbije većina Srba više nije za članstvo u EU. Zastoj na obe strane predstavlja veliki rizik za političku stabilnost. Zbog toga je potrebna kredibilnija perspektiva pristupanja EU da bi se prevazišla mentalna blokada pojedinih pojedinačnih država članica i okončale nacionalističke ucene, poput one od strane Bugarske u slučaju Severne Makedonije. Srpsko prihvatanje ruskih narativa mora se oštro osuditi kao i tekući pokušaji podrivanja teritorijalnog integriteta Bosne i Hercegovine.\nEU trenutno uči da koristi svoju značajnu ekonomsku moć i politički, a ove lekcije bi trebalo da se uključe u novi politički stav prema Zapadnom Balkanu, koji je okrenut budućnosti kako bi se izbegao bilo kakav destabilizujući razvoj događaja u regionu. Sledeći samit Zapadnog Balkana bio bi dobra prilika za to. Davno je očekivana šansa da se započnu pregovori o pristupanju EU sa Severnom Makedonijom i Albanijom i da se ukinu vize za Kosovo.\nPotreban je jasan signal posvećenosti iz Brisela, poziv za buđenje Unije iz njene tehnokratske rigidnosti koja je u poslednje vreme veoma karakterisala proširenje EU i politiku susedstva. Potrebno je da se EU pruži jasan uvid šta se može postići procesom proširenja. Svako dalje udaljavanje Zapadnog Balkana od Evrope bilo bi kontraproduktivno, pa i dramatično za region i ceo kontinent.\nZajednička geopolitička „evropeizacija“ zemalja Zapadnog Balkana zajedno sa Ukrajinom, Moldavijom i Gruzijom mora postati pitanje prioriteta EU. Moramo da se oslobodimo odlaganja najvećeg dela političkih nagrada do samog kraja procesa i da omogućimo integraciju korak po korak u politiku EU. Ovo ne znači ukidanje uslovljavanja, već uvođenje većeg broja podsticaja uz povećanje pritiska za reforme. Integracija u EU se ne dešava preko noći i svim državama će biti potrebno dosta vremena dok njihov integracioni put možda ne dostigne konačni cilj – punopravno članstvo u EU. Dok bi članstvo u evropskoj konfederaciji, kako je predložio Emanuel Makron, moglo biti brzo ponuđeno i materijalizovano u dubljoj saradnji sa EU, perspektiva stvarnog članstva u EU na kraju puta bi i dalje trebalo da bude očuvana, ako i kada se zemlje na taj korak odluče i ispune kriterijume. Na ovom putu ka EU neophodni su vidljivi i opipljivi rezultati za poboljšanje života ljudi i promovisanje političke hrabrosti da preduzmu prave korake koji vode ka daljoj integraciji u jedinstveno evropsko tržište i učešću u odabranim programima i strukturnim fondovima EU.\nDanas EU ima priliku da ubrzano nauči da bliski trgovinski odnosi ne istisnu automatski neliberalne despote. Ekonomska moć mora postati političko oruđe, a politička vizija zasnovana na vrednostima mora se odlučnije promovisati. Na početku rata u bivšoj Jugoslaviji 1990-ih ljudi su verovali da je došao „najveći čas Evrope“, ali se to u stvari nikada nije. U svetlu najozbiljnije pretnje miru u Evropi od Drugog svetskog rata sada konačno treba da dođe evropski čas. Trenutno razvijeni momentum za nezavisnu, demokratsku i geopolitičku Uniju, koja svoje susede dočekuje raširenih ruku, ne treba propustiti.\nU ime mreže WB2EU koju sufinansira Evropska komisija u okviru svog Erazmus+ Žan Mone programa: www.wb2eu.eu\nVedran Džihić je viši istraživač na Austrijskom institutu za međunarodne odnose, kodirektor Centra za napredne studije (Rijeka) i viši predavač na Institutu za političke nauke Univerziteta u Beču.\nPol Šmit je generalni sekretar Austrijskog društva za evropsku politiku od 2009. godine. Prethodno je radio u Austrijskoj nacionalnoj banci (Oesterreichische Nationalbank), kako u Beču, tako i u njihovom predstavništvu u Briselu pri Stalnom predstavništvu Austrije pri Evropskoj uniji. Njegov trenutni rad se uglavnom fokusira na analizu i diskusiju o aktuelnim pitanjima vezanim za evropske integracije.\nPrevious PostOdržana lokalna debata u Smederevu „Ka novim partnerstvima u borbi za čist vazduh, zdravu životnu sredinu i zaštitu javnog zdravlja“\nNext PostKonferencija "Kina u našem dvorištu: Razumevanje autoritarnog uticaja Kine"


"Teklas automotive" otvorio fabriku u Vladičinom Hanu (FOTO) - Pluton Logistics\nPredsednik Vlade Aleksandar Vučić otvorio je fabriku turskog investitora „Teklas automotive“, koja proizvodi komponente za delove automobila, a čija će ukupna investicija biti 11,35 mil EUR.\nVučić je rekao da će ta fabrika praviti automobilske delove za „Mercedes“, „BMW“, „Audi“, „Folksvagen“, „Škodu“ – najbolje evropske proizvođače i da ima perspektivu da proširi delatnost i proizvodnju i pravi nove fabrike u Vladičinom Hanu.\nInvesticija će biti zaokružena do 2018. godine, uz 400 zaposlenih radnika u prvom kvartalu, do konačnih 1.200 radnika, kada se očekuje profit od 20 mil EUR.\nTurski „Teklas automotive“ osnovan je 1971. godine sa glavnim akcentom na automobilsku industriju. Kompanija projektuje, razvija i proizvodi sisteme za cirkulaciju fluida, brisače za kola, zajedno sa delovima protiv vibracije, za proizvođače originalnih delova širom sveta.\nTa kompanija u Srbiji, odnosno u Vladičinom Hanu, planira proizvodnju sistema za cirkulaciju fluida niskog pritiska.\n← „Nectar“ povećao kapacitet hladnjače na 6.000 tona smrznutog voća\nLachezar Rubchev, direktor GEFCO Srbija – Uz nas rastu i ostale transportne kompanije →


BetaSeptembar 8, 2020\n“Dakle to je neko uradio, očito to znači da je on (Kurak) pod zaštitom”, rekao je Ružić za RTS.\nIz optužnice i medija potiču saznanja da je Kurak koji je u bekstvu i sudi mu se u odsustvu, otišao u Afriku, gde se, kako se pisalo, “posvetio organizovanju lova na krupnu divljač”.\nPredsednik Komisije za istraživanje ubistava novinara, Veran Matić je rekao u istoj emisiji RTS-a, da je iz svih komunikacija koje je dosad imao, zaključio da za Kurakom nije bilo “ciljane potrage”, a “svi znamo otprilike gde se on nalazi, znaju i organi”.\nAdvokat Ružić je rekao da jučerašnje ukidanje prvostepene presude u slučaju Ćuruvija ne znači da se sudjenje vraća na početak, već da je Apelacioni sud koji je tako odlučio, dao nalog šta treba da se uradi ponovo, te on tokom naredne godine očekuje pravosnažnu presudu za to ubistvo.\nOn smatra da će novi prvostepeni postupak trajati najviše pet-šest meseci, a sledi presuda i žalbe, posle čega Apelacioni sud mora da donese konačnu odluku.\n“Ćuruvija, posle više od dvadeset godina od ubistva, zaslužuje pravdu. Očekujem osudjujuću presudu”, rekao je Ružić za RTS.\nRužić je rekao da su svi dokazi već izvedeni, a da je Apelacioni sud obrazloženjem svoje odluke otvorio pre svega pitanje koje je već bilo otvoreno odmah posle prvostepene presude, o tome da je prvostepeni sud “uveo NN lice” kao neposrednog izvršica ubistva, što je Apelacioni sud, kao drugostepeni, ocenio kao prekoračenje optužbe.\nKako je rekao advokat Ćuruvijine porodice, postoje i drugi dogadjaji gde su ljudi Službe državne bezbednosti činili “najstrašnije zločine krajem 1990-ih godina i početkom 2000. godine”.\nMatić, predsednik Komisije za istraživanje ubistava novinara, rekao je da je 15 godina trebalo da se završi istraga, četiri godine je trajalo prvostepeno sudjenje i to uz opsturkciju u oba dela.\n“Za mene je zajednički imenitelj celog ovog slučaja i mnogih drugih, totalna opstrukcija, iz različitih uglova, različitih segmenata društva”, naglasio je Matić.\nKomentarišući odluku Apelacinog suda, on je istakao da se iz obrazloženja ne vidi da sud osporava dokaze kao manjkave, što mu izgleda kao “optimistično u onome što sledi u novom sudjenju”.\nOn je rekao da će Ćuruvijine kolege, novinarska udruženja i komisija koju on vodi, i dalje pažljivo pratiti sudjenje.\nNovinarka Ljiljana Smajlović je u istoj emisiji RTS rekla da je Ćuruvija sve vreme bio “pod merama” Službe državne bezdenosti praćen i prisluškivan, podsetivši kako su drakonski kažnjavani listovi koje je vodio “Dnevni telegraf” i “Evopljanin”.\n“Odložena pravda je uskraćena pravda”, citirala je američki izreku Smajlović, saradnica Ćuruvije.\nĆuruvija je ubijen aprila 1999. na ulazu zgrade u kojooj je stanovao u Beogradu. Prvostepeno su osudjeni nekadašnji šef DB Radomir Marković i šef beogradskog centra Milan Radonjić na po 30 godina, a Ratko Romić i Kurak na po 20 godina.


VUJOVIĆ: Jedini način da se delegati natjeraju raditi je suspenzija primanja - Socijaldemokrate Bosne i Hercegovine\n“Očito je da dio poslanika dođe samo radi reda, ali mi je nepojmljivo da se dođe, a da se ne glasa za dnevni red. Ne moraju podržati pojedine tačke, ali treba se pružiti prilika da se radi. Institucije moraju raditi i trebaju biti iznad nekog pojedinačnog ili grupnog prava, a nekima je očito u cilju da vrše opstrukcije”, kaže za Oslobođenje delegat iz reda Srba Žarko Vujović, član Socijaldemokrata BiH.\nPrema podacima koji su objavljeni na internet-stranici Doma naroda, profesionalnim delegatima je od konstituisanja ovog doma 15. februara do 30. septembra isplaćeno 1.121.005 KM za plate i naknade te 18.220 KM neprofesionalnim. Istovremeno, isplaćeno je 248.498 KM “bijelog hljeba” delegatima kojima je prestao mandat.\n“Po mom mišljenju, jedini način da se natjeraju raditi je suspenzija primanja. Nigdje na zemaljskoj kugli nema da se svakih nekoliko mjeseci održi sjednica a da se primaju plate i ostale prinadležnosti. Vrši se opstrukcija države od koje se debelo naplaćuje novac”, navodi Vujović.\ndelegati, Dom naroda, primanja, Žarko Vujović\nŽARKO VUJOVIĆ: Provesti ćemo odluke Ustavnog suda BiH (VIDEO)


Ni dva sata: Ništa od primirja u Libiji - Sputnjik Srbija\n20:54 31 Oktobar 2020\nNi dva sata: Ništa od primirja u Libiji\n20:14 07.04.2019 Preuzmite kraći link\nNijedna od zaraćenih strana nije prihvatila predlog Ujedinjenih nacija da se uvede dvočasovno primirje kako bi se sprovela evakuacija povređenih, izjavio je zvanični predstavnik Hitne pomoći u Tripoliju Urama Ali.\nHitan apel UN: Dajte nam bar dva sata primirja, da izvučeno povređene!\n„Nijedna strana nije želela da prihvati predlog UN da se uvede humanitarna pauza“, rekao je Ali.\nPrethodno je saopšteno da su snage pod komandom vlade u Tripoliju, koju priznaju Ujedinjene nacije, objavile da započinju operaciju „Vulkan gneva“ za odbranu prestonice Libije.\nPortparol ovih snaga nije izneo više detalja o operaciji koja je odgovor na ofanzivu trupa pod komandom Halife Haftara, vođe Libijske nacionalne armije.\nHaftar je u četvrtak objavio da pokreće ofanzivu na Tripoli, što je dovelo do obnavljanja sukoba u Libiji.\nprimirje, rat, Libija


Separatisti ne odlažu referendume na istoku\nRoman Ljagin, vodja izborne komisije separatističke republike Donjecku u sedištu komisije, 8. maja 2014.\nPro-ruski separatisti u istočnoj Ukrajini kažu da će nastaviti sa održavanjem referenduma o uspostavljanju nezavisnih, takozvanih “narodnih republika” uprkos jučerašnjem pozivu ruskog predsednika Vladimira Putina da glasanje bude odloženo.\nPredstavnici pro-ruskih separatist u istočnim ukrajinskim regionima Donjeck i Lugansk saopštili su u četvrtak da će referendumi biti održani u nedelju 11. maja, kao što je prethodno zakazano.\nRuska državna novinska agencija RIA Novosti prenosi reči Denisa Pušilina, lidera samoproklamovane Narodne republike Donjeck, da će na referendumu gradjanima biti postavljeno pitanje da li podržavaju “proglašenje državne nezavisnosti Narodne republike Donjeck”.\nGradjanima Luganska biće postavljeno isto pitanje u vezi sa takozvanom Narodnom republikom Lugansk.\nJoš nije jasno da li će separatist moći da organizuju glasanje širom egiona, a prema nedavnim anketama, 70% žitelja istočne Ukrajine želi da ostane deo Ukrajine.\nRuski predsednik Putin je, govoreći u sredu u Kremlju, preporučio separatistima da odlože glasanje zakazano za nedelju, kako bi se stvorili neophodni uslovi za “dijalog” izmedju njih I ukrajinske vlade. On je takodje prvi put javno nagovestio da su ukrajinski predsednički izbori 25 maja – do skoro predmet kritika iz Kremlja – “korak u pravom smeru.”\nKasnije u sredu, portparol Kremlja Dmitrij Peskov izjavio je da bi višemesečna kriza u Ukrajini mogla da se okonča a predsednički izbori 25. maja smatraju legitimnim ukoliko vlada u Kijevu, u zamenu za odlaganje referenduma o secesiji, obustavi vojnu akciju protiv separatističkih uporišta na istoku Ukrajine i započne pregovore sa separatistima.\nSekretar ukrajisnskog saveta za nacionalnu bezbednost i odbranu, Andrej Parubij, izjavio je u četvrtak da će vlada nastaviti vojnu ofanzivu protiv separatista.


DA NE BUDE ZABUNE: KVALITET VODE DOBAR, FALE SPASIOCI\nZRENJANIN – Veliku pažnju javnosti privukao je tekst objavljen na portalu zrenjaninski.com u kom, između ostalog, stoji da kupanje na Tisi nije dozvoljeno. Mnogi su pomislili da je reč o zabrani zbog kvaliteta vode. No, stvari stoje drugačije.\nKupanje na Tisi kod Žabaljskog mosta nije dozvoljeno jer nije organizovana spasilačka služba, niti je bovama ograničen prostor u kom se može bezbedno kupati, što su zakonske odredbe. Novi upravljač, Gradska stambena agencija, dužna je da takvo obaveštenje istakne na vidno mesto, a kupači koji se kupaju i pored upozorenja, čine to na sopstvenu odgovornost.\nŠto se, pak, tiče, kvaliteta vode, tiska i voda na Peskari, gde se voda uzorkuje, i u junu i u julu zadovoljavala je granične vrednosti vode treće klase, umerenog ekološkog statusa, i kupanje na tim mestima je dozvoljeno.\nMerenja i analize obavlja Zavod za javno zdravlje. Voda se uzorkuje na Tisi kod Žabaljskog mosta i uzvodno od tog mesta, a na Peskari sa leve i desne strane.\nOvlašćeni radnici Zavoda vodu uzorkuju nekoliko puta mesečno.\nSve analize govore da je voda na ovim mestima umerenog ekološkog statusa i da ju je moguće koristiti za kupanje i rekreaciju.\nTagoviGradska stambena agencija Zrenjanin izletište Tisa kupalište kvalitet vode reka spasioci


Optužbe za nameštanje širom Evrope! - Sportske.net\nNakon dva kompletirana kola kvalifikacija za Ligu šampiona i Ligu Evrope pojavio se veliki broj utakmica koje izazivaju sumnju da je bilo nameštanja. Pod lupom FIFA naći će se nekoliko mečeva na kojima su nastupali klubovi iz Mađarske, Albanije, BiH, Gruzije, Moldavije.\nPre dve nedelje fudbalska javnost posumnjala je u regularnost meča koji su Honved i Čelik iz Nikšića odigrali u Budimpešti jer su golovi padali kao na traci a gostujući tim, govore snimci, nije se previše uzbuđivao i pokušavao da se odbrani od naleta Mađara.\nNovu sumnju u nameštanje utakmice izazvali su fudbaleri letonske Daugave i švedskog Elfsborga.\nŠampioni dve zemlje su pre nedelju dana igrali u Letoniji a Elfsborg je za samo pola sata uspeo da postigne pet pogodaka i primi jedan što je nateralo nadzorne organe za klađenje u Evropi da prijave ovaj meč FIFA.\nOvakva sumnja javila se zbog činjenice da je ogroman broj uplata sa velikim svotama novca legao u kladionicama širom Evrope na tip šest i više golova.\nMeđutim, nije to jedini meč za koji "FederBet" smatra da nije bio regularan. FIFA će morati da se pozabavi i sa utakmicama u kojima su učestvovali klubovi iz Albanije, Moldavije, Mađarske, Gruzije i Bosne i Hercegovine.\nSrećom te Partizan i Zvezda nisu dozvolili sebi da napune mreže Jermena i Islanđana jer bi u tom slučaju i oni mogli da se nađu na udaru FIFA. Ovako, mali broj golova i prolaz u dalju fazu bez brige oko sumnje u nameštanje.


“Helenik šugar” pokreće dvije fabrike u Srbiji\n15.02.2016. / 7:00\nNOVI SAD, Generalni direktor šećerana u Crvenki i Žablju Petros Gemintzis izjavio je da njihov vlasnik, kompanija “Helenik šugar”, neće prodavati te fabrike.\n“Naprotiv, konsoliduje se ponovo “Helenik šugar” u Grčkoj, a u Srbiji imamo u planu da aktiviramo fabrike ove godine, i u Crvenki i u Žablju. Ne možemo da planiramo veću proizvodnju šećera bazirajući se samo na jednoj fabrici. Dosljedno radimo na tome da fabrike budu spremne za preradu u sljedećoj kampanji”, rekao je Gemintzis za portal Agrosmart.\nDodao je da se “biznisi kupuju i prodaju”, ali da “Helenik šugar” u Srbiji “ni za ovu godinu, niti u bližoj perspektivi” nema takve planove” za šećerane.\nProšle godine šećerana “Šajkaška” u Žablju nije pokrenula proizvodnju, a kako je saopštila, razlog za to bile su smanjene površine zasijane šećernom repom.\nPetros Gemintzis je rekao da ima puno prostora za razvoj, ako se pogledaju potrebe regiona za šećerom i količine šećera koje proizvede ova industrija u cijeloj Srbiji, što je mnogo manje nego što su zahtjevi tržišta.\nGemintzis nije precizirao koju cijenu šećerne repe će šećerane u Žablju i Crvenki ponuditi kooperantima ove godine, ali je rekao da će sigurno biti viša od prošlogodišnje i dodao da im je namjera da udvostruče proizvodnju. Beta\nTagovi: crvenkahelenik sugarnovi sadprodaja\n22.02.2020 | 16:29


Borenović: PDP već 20 godina gradi jake odnose sa međunarodnim partnerima | Banjaluka.net\nPolitički forum PDP-a je u saradnji sa švedskom Fondacijom “Jarl Hjalmarson” organizovao konferenciju “Principi slobodnog društva” na kojoj je lider te stranke Branislav Borenović rekao da PDP već 20 godina gradi jake odnose sa međunarodnim partnerima.\nKonferencija, kojoj su prisustvovali predstavnici Savjeta mladih PDP-a iz više gradova Republike Srpske, organizovana je uz poštovanje epidemioloških mjera u vezi sa virusom korona.\nSkup je otvorio Borenović, dok su se iz Stokholma, preko internet platformi, javili predstavnici Fondacije “Jarl Hjalmarson”, a iz Londona predstavnici Konzervativne stranke Velike Britanije.\n“PDP kroz Evropsku narodnu stranku i Međunarodnu demokratsku uniju, najznačajnije evropske i svjetske političke grupacije, već 20 godina gradi jake odnose sa međunarodnim partnerima, koje se ogleda u vrijednostima i principima koje dijelimo poput vladavine prava, slobodnog društva, snažne tržišne ekonomije”, rekao je Borenović.\nPočasni predsjednik PDP-a Mladen Ivanić je učesnicima konferencije poručio da se edukuju i da vjeruje da će oni biti generacija koja će graditi uspješan i snažan sistem, saopšteno je iz PDP-a.\nTokom dvodnevne konferencije učesnicima konferencije će se obratiti predsjednik Skupštine Stokholma Sesilija Brink, profesor Najdžel Ešford sa “DŽordž Mejson” univerziteta iz SAD, nekadašnji član kabineta za demokratiju, ljudska i radnička prava Stejt departmenta Dejvid Krejmer, Fernando Bautista iz El Salvadora koji je član Parlamenta Centralne Amerike, Filipa Brum koja je nekadašnji direktor za međunarodnu saradnju britanskih Konzervativaca i drugi.\n( Srna/ N.S)\nOznake: Branislav Borenović, PDP, Politički forum PDP-a


reality ...zadruga...parovi i ostala sranja - Bg-Anime\nOva tema sadrži 1 odgovor, ima 2 glasa i poslednji put je ažurirana od strane Vortodox 2 meseci, 2 sedmice ranije.\n3. oktobra 2018. u 18:36 #16129\nkontam zadnjih par dana da ovo smece od programa ljudi u Srbiji voli da gleda…malo su mi glupe ove peticije da se zabrani i kao da bude na posebnim kanalima….jer realno ja imam iptv i bas dosta kanala na kojima mogu da gledam sta hocu od kulture, sporta do fimova i serija ….isto tako neko odare da gleda reality pored svih tih programa kao moja sestra od tetke ili kolega sa posla 😀\n3. oktobra 2018. u 21:07 #16132\nTV odavno ne gledam, upravo zato što je malo šta korisno sa njega dolazilo. Što se tiče “rality show” programa on je u redu, dokle god nije na kanalima koji imaju nacionalnu frekvenciju. Stvar ju tome što kanali imaju određenu obavezu u podizanju kulture i obrazovanja nacije, zato i dobijaju tolike privilegija za razliku od privatnih kanala.\nDa, svako će reći da decu treba učiti u kući, ali je to isto tako nerealno kada je ovako nizak standard u zemlji i kada ljudi nisu u mogućnosti da provedu dovoljno kvalitetnog vremena sa svojom decom.\nIskreno, jesam za zabranu takvog programa na svim kanalima sa nacionalnom frekvencijom.


"Skuplja Slavija odvratiće kupce" - Dnevni list Danas\nPočetna » Novo » Ekonomija » "Skuplja Slavija odvratiće kupce"\n"Fil Šar", koji traži naplatu iz prodaje imovine državnog hotela, nezadovoljan jer je javni izvršitelj prihvatio za tri miliona evra višu cenu\nAdvokat Vladan Bojić iz kancelarije Justicia u Podgorici, koji zastupa austrijski „Fil Šar“ u postupku naplate duga od Slavija hotela, javio se redakciji Danasa i naveo da je njegov klijent nezadovoljan postupanjem i dužnika i javnog izvršitelja Marka Vukićevića u tom predmetu.\n0Piše: M. N. Stevanović 23. decembra 2017. 18.59\nPre svega, Bojić osporava procenjenu vrednost objekta koji bi trebalo da se nađe na licitaciji zbog naplate potraživanja i za razliku od preduzeća Slavija hoteli, koje tvrdi da je najavljena početna cena preniska, advokat Fil Šara smatra da je previsoka.\nU ime svog klijenta, Bojić ističe da je tokom ovog procesa bilo sporno i ponašanje dužnika, za koga tvrdi da je „potrošio sve pravne argumente i sada posegao ka grubim medijskim manipulacijama“.\n– Direktor hotela Veselin Jovićević bio je sudeonik svih dešavanja, lično je potpisao arbitražnu klauzulu, lično jemčio ispunjenje ugovora, dobijanje dozvole za rad kazina, lično izabrao svog arbitra po svome nahođenju prema slovu arbitražne klauzule, kao što je učinio izvršni poverilac, te oni onda izabrali trećeg člana Arbitraže ad hoc striktno po ”slovu” Aneksa 11. Arbitraža je jednoglasno donela odluku koja po Zakonu o arbitraži i Zakonu o izvršenju i obezbeđenju ima pravni narav konačne i izvršne isprave, ali je dužnik podneo tužbu za njen poništaj s predlogom za određivanje privremene mere, što je Privredni sud pravosnažno odbacio – naglašava Bojić i dodaje da je i bez toga odluka Arbitraže bila izvršna.\nAdvokat „Fil Šara“ naglašava i da je nakon pokretanja izvršnog postupka „dužnik izigravao zakon i zapao u domen inkriminacije, tako što je osnovao novu firmu pod nazivom Nova Slavija hoteli, sa istim sedištem, delatnošću, direktorom, čime je osujetio izvršnog poverioca da se naplati sa računa“.\n– Izvršni poverilac se, naravno, nije hteo namirivati prodajom hotela, nego plenidbom sredstava sa računa izvršnog dužnika, zbog čega je prvobitno blokirao račune izvršnog dužnika, želeći da izbegne proces prodaje nepokretnosti. Ali, kako su Slavija hoteli osujetili takav način namirenja, „Fil Šar“ se opredelio za naplatu prodajom jednog od objekata. Zato je izvršni poverilac zatražio da javni izvršitelj angažuje renomiranog procenitelja Jones Lang LaSalle d.o.o. (JLL) na čiji je nalaz izvršni dužnik dao primedbe, pa je sprovedeno i superveštačenje proceniteljske kuće sa međunarodnom reputacijom, Koliersa, koji je utvrdio vrednost od 5,9 miliona evra – navodi Bojić i dodaje da su Slavija hoteli i na ovu procenu prigovorili i ponudili sopstvenu od 9,3 miliona evra, što je izvršitelj na kraju i prihvatio.\nPre toga, kaže Bojić, „izvršni dužnik je tražio odlaganje izvršenja na deplasiran period, ali mu je javni izvršitelj izašao u susret, istina na određeni rok“. Dodaje i da je Skupština izvršnog dužnika izjavila pisani podnesak kojim nije nijednom rečju osporila dug, već zahtevala vreme kako bi se iznašao način vraćanja duga, i s traženjem iznosa sveukupnog potraživanja izvršnog poverioca. Bojić naglašava da jedino „Fil Šar“ ima apsolutno pravo da iskaže nezadovoljstvo i da predstavi mnoge pogodnosti koje su priuštene izvršnom dužniku.\nOdgovarajući na pitanje Danasa, on kaže da za austrijsku firmu „Fil Šar“ nije nikakav “problem” to što se stalno povećava cena hotela, nego to što zakon ne poznaje mogućnost da izvršni dužnik nameće javnom izvršitelju ili sudu sopstvenu procenu. To se utvrđuje veštačenjem, ali se zato izvršnom poveriocu omogućava da sam angažuje procenitelja i preda javnom izvršitelju takvu procenu.\n– Tu mogućnost „Fil Šar“ nije koristio, ali stvarni problem osim ovog procesnog jeste u tome što naduvane visoke cene u većini slučajeva u praksi dovode do prolongiranja postupka izvršenja i često do toga da se nepokretnost nikada ne proda. „Fil Šar“ bi tako na perfidan način bio osujećen u naplati svog potraživanja, a dužnik bi izbegao plaćanje. Austrijska kompanija protestuje i zbog odlučivanja Arbitraže koja je štitila nepočinstva rukovodstva Slavija hotela kao tuženog, samo zato što je u državnom vlasništvu, a zato što je takvu praksu nastavio i javni izvršitelj iz istih razloga. On štiti i “ide naruku” Slavija hotelima, sad kao izvršnom dužniku, čime se drastično krši ustavni princip da su državna i privatna svojina izjednačene. Ovde kristalno jasno proizilazi da je državna svojina jednakija – kaže Bojić i negira da je „Fil Šar“ ikada bio zainteresovan za kupovinu Slavija luksa, već tvrdi da ih interesuje samo naplata duga.\nDirektor Slavija hotela, Veselin Jovićević, priznaje da je koristio sve pravne mogućnosti kako bi odložio izvršenje odluke arbitraže, ali dodaje da je to bila i njegova obaveza jer je štitio državnu imovinu. Objašnjava da ne stoji iza izbora člana Arbitražnog veća, jer ga je odredila Skupština preduzeća koju imenuje Vlada Srbije, a ona je dala i saglasnost da se osnuje Nova Slavija hoteli, kako bi se premostila blokada računa. Tvrdi i da Slavija ne duguje „Fil Šaru“, zbog čega je podneta tužba za poništaj arbitražne odluke, ali da se nekome očigledno žuri da pre ishoda tog spora oglasi prodaju hotela. Jovićević podseća i da je povodom “slučaja Slavija” podneo krivične prijave, ali ga čudi to što tužilaštvo još ne reaguje.\nNova cena od 930 evra za kvadrat\nI Slavija hotelima i „Fil Šaru“ smeta način na koji je izvršitelj Vukićević u nekoliko nedelja „balansirao“ od prve procene koja je iznosila oko četiri miliona evra, pa preko ekspertize iz kuće Koliers koja je izašla sa cifrom od 5,9 miliona, da bi na kraju prihvatio procenu Slavija hotela od 9,3 miliona evra. Ipak, licitacija je oglašena za 16. januar sa početnom cenom od oko 6,5 miliona koliko iznosi 70 odsto procenjene vrednosti, ili 930 evra po kvadratu za hotel u centru Beograda.


Kameron: Boriću se u 2016. da riješim probleme sa EU - Vijesti.me\nBritanski premijer Dejvid Kameron obećao je da će se u 2016. godini energično boriti da riješi problematična pitanja u odnosima Britanije sa EU uoči planiranog referenduma o članstvu, koji bi mogao da bude održan ove godine.\nOn je, u svojoj novogodišnjoj poruci, rekao da su aspekti članstva u EU uzrokovali "toliku isfrustriranost" u Britaniji, ali je naglasio da će na kraju glasači odlučiti da li će ta zemlja ostati u evropskom bloku ili ne, prenio je AFP.\n"Teški su pregovori sa 27 drugih članica. Ali smo mi u njima predvođeni jednim ciljem, a to je ono što je najbolje za britansku ekonomiju i nacionalnu bezbjednost", istakao je Kameron.\nFrancuska agencija podsjeća da Kameron pokušava da ponovo pregovara o uslovima britanskog članstva pred referendum koji treba da se sprovede do kraja 2017, dok novinski listovi i politički komentatori spekulišu da bi glasanje moglo da se održi i ove godine.\nNabrojivši četiri stvari koje želi da sprovede tokom ove godine, britanski premijer je rekao da u borbi protiv ekstremizma namjerava da se uhvati u koštac sa "propovednicima mržnje", ali i paralelnim zajednicama i "neuspjehom u integrisanju".\nObećao je da će izgraditi 200.000 kuća za mlade, da će suzbijati "uporno i trajno siromaštvo" te da će ukloniti prepreke za društvenu mobilnost, ocijenivši "skandaloznim" to što više mladih crnaca ima u zatvorima nego na univerzitetskim studijama.


Andrićgrad je dokazao ne samo opravdanost ulaganja, nego je prevazišao sva očekivanja | 058.ba\nSRNA - Jovana Borovčanin - 06. juna 2015.\t058.ba\nANDRIĆGRAD – Mudrost i vrijednost pripovijedanja Ive Andrića od neprocjenjivog su značaja, a njegova djela u kojima je pričao o prošlosti, ljudima i sudbinama sa našeg tla postala su temelj našeg sazrijevanja i formiranja ličnosti, izjavio je u Višegradu ministar prosvjete i kulture Republike Srpske Dane Malešević.\nMalešević je sinoć na svečanom otvaranju manifestacije „Višegradska staza“ rekao da se o vrijednosti i kvalitetu Andrićevog djela ne treba puno govoriti, jer djelo govori samo za sebe, i to na više od trideset svjetskih jezika.\n„Pored velikog broja manifestacija sa kojima su se ovi značajni datumi obilježavali u Republici Srpskoj, a u kojima su učestvovale brojne institucije i organizacije, te kulturni, javni i naučni radnici, otpočela je realizacija velikog projekta Andrićgrada koji je dokazao ne samo opravdano ulaganje, nego je prevazišao sva očekivanja“, rekao je Malešević.\nOn je dodao da bi stazu trebalo ucrtati na mape svih karata da bi dobronamjerni putnici što lakše stigli do naroda koji širi ruke svakome i da bi ga što bolje upoznali.\nJelena Novaković iz Beograda u besjedi o Andriću je rekla da je on bio strastveni čitalac koga je zanimala cjelokupna svjetska literatura i poznavalac više stranih jezika, što mu je omogućavalo da čita djela stranih autora.\n„U beležnicama je zapisao misli drugih književnika koje su mu se činile istinitim“, rekla je Novakovićeva i dodala da je lektira za njega bila prilika za susrete sa različitim piscima u kojima je često pronalazio svoje srodnike.\nPredsjednik Srpskog prosvjetnog i kulturnog društva „Prosvjeta“ Slobodan Savić rekao je da „Višegradska staza“ postaje lijepa tradicija u okviru koje se okupljaji brojni stvaraoci kulture koji doprinose ovoj manifestaciji.\nNačelnik opštine Višegrad Slaviša Mišković rekao je da je „Višegradska staza“ staza kojom svake godine dolaze nove ideje i pisane riječi, „gdje se pokušava oživjeti Andrić i njegovo djelo“.\n„Ova staza je most između prošlih i generacija koje dolaze i koje će, nadam se, donijeti još nekog nobelovca, a mi smo dužni da gradimo nove mostove i otvaramo vrata novim umovima“, istakao je Mišković.\nU okviru programa, predsjednik Društva bibliotekara Republike Srpske Stojka Mijatović dodijelila je povelju „Đorđe Pejanović“ Narodnoj biblioteci „Ćirilo i Metodije“ iz Prijedora, kao i najboljim bibliotekarima Srpske Radmili Velimir iz Narodne Biblioteke „Branko Radičević“ Derventa i Biljani Pajić iz Narodne biblioteke Milići, te najboljem menadžeru u bibliotekarstvu Ozrenki Đurić iz Narodne biblioteke „Branko Čučak“ Han Pijesak.\nOdlomke iz Andrićevih djela govorio je glumac Vladimir Čukurbić, a u umjetničkom programu nastupio je crkveno-gradski hor „Sveti knez Lazar“ iz Priboja i Ignjat Miličević.\nPrvog dana „Višegradske staze“ otvorena je izložba knjiga „Čigoja štampe“ iz Beograda i „Dabra“ iz Dobrunske Rijeke.\nU Gradskoj galeriji Višegrad otvorena je izložba djela nastalih na prošlogodišnjem međunarodnom likovnom saborovanju, a u holu Doma kulture postavljena je izložba „Jezik i pismenost“ Narodne biblioteke Kragujevac.\nOvogodišnja „Višegradska staza“ biće završena sutra monodramom „Poslednja šansa“ Favi teatra iz Beograda.\nOrganizatori ove tradicionalne kulturne manifestacije su opština Višegrad, Dom kulture i Srpsko prosvjetno i kulturno društvo „Prosvjeta“ Višegrad.\nGeneralni sponzor „Višegradske staze“ je preduzeće „Hidroelektrane na Drini“ Višegrad.\nOznake: Dane Malešević


Рубрика: Актуелно, Религија Аутор: новинарство 879 пута прочитано Датум: 21.05.2008 Одштампај\nSabor SPC mogao bi danas da završi zasedanje, sledeće će biti u oktobru Sveti arhijerejski sabor SPC koji je 14. maja počeo zasedanje mogao bi, kako nezvanično saznajemo, već danas da završi sa radom.\nPatrijarh Pavle i dalje ostaje poglavar srpske crkve, ali će ga u poslovima, u ograničenom obimu zamenjivati Sveti sinod. Tako se ni ovog puta nisu obistinila nagađanja da će se patrijarh, koji se zbog bolesti od 17. novembra nalazi u Vojnomedicinskoj akademiji, povući, čime bi se otvorio put za izbor novog poglavara srpske crkve.\nSledeće zasedanje Svetog arhijerejskog sabora bi trebalo da bude održano u oktobru. Inače, zdravstveno stanje poglavara Srpske pravoslavne crkve patrijarha Pavla je nepromenjeno i stabilno i, kako se navodi u najnovijem izveštaju lekarskog konzilijuma VMA, patrijarh je „svestan, komunikativan i adekvatno sarađuje tokom nege i rehabilitacionog tretmana”. Izveštaji lekara koji brinu o zdravlju Njegove svetosti, u kojima se navodi i mišljenje konzilijuma da „patrijarh sadržajno komunicira” svakodnevno stižu u Sinod SPC, rečeno je Tanjugu u Patrijaršiji.\nKonzilijum lekara VMA je mišljenja da složenost patrijarhovih oboljenja nalaže da lečenje, negu i praćenje zdravstvenog stanja treba nastaviti u kliničkim uslovima. Kako je preneo Tanjug, Srpska patrijaršija je odbacila kao neistinitu vest da je Saboru, navodno, stiglo pismo ruskog patrijarha Aleksija II u kojem traži da patrijarh Pavle ostane na tronu SPC. Ukoliko vrhovno zakonodavno crkveno telo, koje je okupilo 46 episkopa iz zemlje i rasejanja, danas završi sa radom, biće to po dužini jedan od kraćih sabora. Zbog činjenice da „crkvenom skupštinom” ne predsedava patrijarh, na dnevnom redu se nije našao nijedan od ozbiljnih problema sa kojima se SPC poslednjih godina suočava. Mnoge predložene tačke dnevnog reda su otpale i Sabor se uglavnom bavi tekućim pitanjima.\nPošto se u odsustvu poglavara ne mogu donositi crkvenozakonski propisi, uredbe i načelne odluke, pitanje je da li će Sabor moći da izabere dva nova člana Svetog sinoda, jer episkopima mileševskom Filaretu i bihaćko-petrovačkom Hrizostomu ističe dvogodišnji mandat.\nIako su vernici i sveštenstvo očekivali, a upućena je i peticija udruženja „Zakonopravilo” sa 11.000 potpisa, episkopi nisu razgovarali o liturgijskim izmenama. Komisija za liturgijska pitanja, osnovana pre dve godine s ciljem da razmotri ovaj problem, kako se čuje, još nijednom se nije sastala i verovatno zbog toga i nije dostavila nikakvo mišljenje Saboru.\nZanimljivo je da su vladike odmah, iako po redosledu nije bio među prvim tačkama dnevnog reda, odbacile i predlog episkopa raško-prizrenskog Artemija da se njegov vikarni episkop lipljanski Teodosije razreši dužnosti člana Kosovskometohijskog odbora Svetoga arhijerejskog sabora. Sabor se, takođe, oglasio nenadležnim i po pitanju dogmatskog učenja episkopa braničevskog Ignjatija koje kao profesor predaje na Bogoslovskom fakultetu u Beogradu.\nNaime, vladika Artemije je Saboru na razmatranje dostavio obiman materijal u kojem se učenje ovog episkopa i profesora na Bogoslovskom fakultetu u Beogradu ocenjuje kao nepravoslavno. Episkopi su rešili da ceo slučaj proslede na ocenu Međunarodnoj bogoslovskoj komisiji pravoslavnih crkava koja se inače, kako se saznaje, retko sastaje, a i sporo radi.\nSabor se takođe nije bavio ni ozbiljnim podelama – u novogračaničkoj mitropoliji, kanadskoj, australijskoj i srednjoevropskoj eparhiji – koje prete da se pretvore u novi crkveni raskol.\nM. Pešić [objavljeno: 21/05/2008]\n« « Претходне вести: Kosovski Božur -Pismo prvo\nНаредне вести: Puč u Srpskoj pravoslavnoj crkvi?! » »


Cene fjučersa sirove nafte brent uzletele su za više od 80 odsto u drugom kvartalu, što je njihov najbolji tromesečni učinak od trećeg kvartala 1990. godine, kada su tokom prvog zalivskog rata registrovale skok od 142 procenta, izveštava CNBC.\nFjučersi američke WTI nafte su porasli za 91 odsto tokom tri meseca do kraja juna, što je takođe njihov najbolji kvartalni rezultat od trećeg tromesečja 1990. godine, kada su ojačale za 131 odsto.\nIpak, i pored fantastičnih dobitaka tokom poslednjih nedelja, cene fjučersa i brenta i WTI nafte su i dalje za 34 procenta manje u odnosu na početak godine.\nCena brenta se nije našla u negativnoj zoni krajem aprila, ali je u toj nedelji pala na najniži nivo od 1999. godine.\nFjučersima brenta je trgovano jutros na nivou od 42,35 dolara, što je porast od 2,6 odsto u odnosu na prethodni dan, dok je terminska cena WTI nafte iznosila 40,35 dolara, što predstavlja povećanje od 2,7 procenta, prenosi CNBC.


Akcija progresivne Vojvodine potpisala sporazum sa Zelenovićem | Novosadski informativni portal 021\nAPV i OGP Akcija saglasile su se da će u predstojećem periodu zajednički koordinirati rad i političko delovanje.\nSložili su se oko cilja smene "autoritarnog i kriminalnog režima u Srbiji demokratskim putem" i zajedničkog formiranja nove vlade.\nObe organizacije zastupaju politiku integracije Srbije u Evropsku uniju i partnerstvo sa Sjedinjenim američkim državama.\nZalažu se i za reformu pravnog sistema i rešavanje pitanja Kosova i Metohije u najkraćem roku.\nJedna od tačaka sporazuma je institucionalizacija Autonomne pokrajine Vojvodine uz puno poštovanje elemenata njene autonomije, kao i principa decentralizacije Srbije.\nJedna od tačaka sporazuma je i zaštita javnih dobara radi sprečavanja dalje privatizacije i zloupotrebe od strane vladajuće stranke i njenih satelita, smanjivanja velikih socio-ekonomskih razlika koje su najveće u Evropi i smanjivanja zagađenja životne sredine.\nOcenjuju da su Srbiji potrebna nova energija i novi ljudi, "bez tereta prošlosti, koji nisu odgovorni za propuštene šanse i koji su istinski posvećeni održivom razvoju".\nAPV i OPG Akcija su se obavezale da neće sklapati postizborne koalicije sa Srpskom naprednom strankom, ni na jednom nivou vlasti.\nZelenović: Nova politička organizacija od 5. juna, nudi "Zeleni dogovor za Srbiju"\nAkcija progresivne Vojvodine\tNebojša Zelenović\n21.10.2021\t• 15:11\nprosli zelenovic je udario ekser u kovceg vojvodine\n21.10.2021\t• 11:50\nKlasicni "trojanski konji", kunu se u politicku nevinost, savrsentvo, nove energije, nove ljude, autonomastvo bla bla bla a u stvari je sve stara prica u dilu sa SNS - nakon izbora eto njih u gradskoj vlasti sa naprednjacima. Ko poznaje Sadama sve mu je jasno.


Živanović: Bankarske garancije sada nisu rešenje za turističke agencije – srbijaNASAzemlja\nŽivanović: Bankarske garancije sada nisu rešenje za turističke agencije\nby admin October 4, 2020, 9:05 am 1.6k Views\nUključivanje bankarskog sektora u rešavanje problema, koji je zadesio turističke agencije, nemoguće je obaviti brzo, jer su za to neophodne pravne promene i dosta vremena da se garancije unesu u poslovne procedure banaka, rekao je Živanović Tanjugu.\nPojašnjavajući zašto je zamena polise osiguravajućih društava, koja je do sada bila korišćena kao bankarska garancija, u ovom trenutku teško zamenljiva bankarskom, navodi dva razloga za to.\n“Prvi je de jure, odnosno pravni razlog, jer je bankarska garancija nemoguća u slučaju da ne postoji pravno lice koje će biti njen korisnik, a to pojedinačni putnici svakako nisu. Čak i da se to reši, ostaje de fakto problem, jer bi u kratkom roku trebalo stvoriti poslovne procedure i uneti tu novinu u pravna akta banaka, a to traži najmanje tri do šest meseci”, ističe Živanović.\nNavodi i da banke da bi brzo izdale ovu garanciju traže određenu kolateralizaciju, odnosno zaštitu sebe kao kreditora.\n“Ako bi to želelo da se reši u veoma kratkom roku, tada čak ni hipoteka ne bi bila prikladna, već keš depozit od 100 odsto. Ako se zna da maksimalna polisa osiguranja iznosi oko 400.000 evra, to bi najveći broja agencija u Srbiji, teško mogao da ispuni”.\nNada se da će vrlo brzo doći do dogovora između agencija i pula osiguravajućih društava, kao i da će se aneksirati ugovori o polisama, na neko vreme, kako kaže, recimo na tri meseca.\nŽivanović ističe da su turističke agencije svakako dobrodošle u bankarski sektor, ali bi za sada aranžman oko osiguranja putovanja putem bankarskih garancija bio skup i za njega treba vremena. Smatra da je tu vrstu saradnje realno očekivati tek sledećeg leta.\nProblem oko polisa osiguranja neophodnih za produženje licenci za rad turistčkih agencija nastao je kada su osiguravajuće kuće rešile da izađu iz tog posla.\nZbog toga turištičke agencije ne mogu da produže licence za rad koje su im istekle 1. oktobra pa i ne prodaju paket-aranžmane već samo pojedinačne usluge, kao što su karte i smeštaj u hotelima sa kojima imaju ugovor o poslovno- tehničkoj saradnji.\nNa nedavnom sastanku u Ministarstvu turizma rečeno je da se agencijama neće oduzimati licence i dogovoreno je da Udruženje banaka napravi predlog procedure za operativno funkcionisanje i eventualno aktiviranje bankarskih garancija koja bi bila ugrađena u novi Pravilnik o agencijama putovanja.\nU agencijama očekuju i da se eventualno dogovore sa osiguravajućim kućama da im se važenje polisa aneksima produži za tri meseca.\nKako je pre par dana za Tanjug izjavio direktor Nacionalne asocijacije turističkih agencija Srbije (JUTA) Aleksandar Seničić, odgovor osiguravača se očekuje do ponedeljka.


IT Konferencija Banja Luka 2018 | Euroinfo CG\n17.12.2018iz EEN - Crne Goreiz EEN Mreze\nKonferenciji su prisustvovali i predstavnici Evropske komisije, Izvršne Agencije za mala i srednja preduzeća (EASME), kao i Delegacije EU u Bosni i Hercegovini.\nMinistarstvo ekonomije, kao nacionalni koordinator Evropske mreže preduzetništva Crne Gore je podržalo učešće devet crnogorskih preduzeća iz IT sektora, među kojima i predstavnike mladih preduzetnika, koji su prisustvovali i poslovnim susretima, organizovanim u okviru konferencije.\nU okviru konferencije održana su dva panela, na kojima je bilo rijeci o digitalnoj agendi, prilagođavanju potrebama digitalne transformacije, rastu ovog sektora kao preduslova za rast ostalih sektora i sveukupnog privrednog rasta svake zemlje.\nCrna Gora, kao i zemlje regiona ima potencijal za razvoj mikropreduzetništva zasnovanog na informaciono-komunikacionim tehnologijama i moguće je da u relativno kratkom roku napravi značajan iskorak u toj oblasti u ekonomskom smislu. Kroz sistem digitalne transformacije je moguće mijenjati sve sfere društva, s obzirom da se prilagođavamo modernim tehnologijama i trendovima, između ostalog u privrednom, ali i ostalim segmentima društva, i samo na taj način možemo „uhvatiti korak“ sa razvijenim svijetom, zaključeno je na konferenciji.


Palestina: Više od 600 mrtvih u brutalnim napadima Izraela |\nPalestina: Više od 600 mrtvih u brutalnim napadima Izraela\nNastavljena je brutalna ofanziva izraelske vojske na područje Gaze u kojoj najviše stradaju civili. Prema posljednjim podacima sa palestinske strane stradalo je do sada 644-ero ljudi, a sa Izraelske 30, većina vojnika.\nPet Palestinaca, među kojim dvoje djece, ubijeno je i jutros u napadima izraelskih tenkova u Kan Junisu, na jugu pojasa Gaze, saopćile su palestinske hitne službe.\nPet Palestinaca je ubijeno u Abasanu, mjestu istočno od Kan Junisa, 16. dana izraelske vojne ofanzive na enklavu, saopćio je portparol službi Ačaf al-Kudra.\nS njihovom smrću, broj Palestinaca ubijenih od 8. jula, kada je počela izraelska agresija na Gazu narastao je na 644.


Ader ponovo predsednik Mađarske, pobedio u drugom krugu\nI. Đ. 13. marta 2017. 14:07\nJanoš Ader reizabran je danas za predsednika Mađarske u drugom krugu glasanja u parlamentu, osvojivši veliku većinu glasova, rekao je predsednik mađarskog parlamenta Laslo Kover.\nAder (57), koga je nominovala vladajuća partija Fides premijera Viktora Orbana, od ukupno 170 glasova poslanika osvojio je 131 glas, odnevši ubedljivu pobedu nad opozicionim kandidatom Laslom Majtenjijem, bivšim ombudsmanom za zaštitu podataka, kome je pripalo 39 glasova, dok je 29 poslanika bilo uzdržano, prenosi AP.\nTime je Ader osvojio još jedan petogodišnji mandat, dok mađarski Osnovni zakon, kako je u Ustavu nazvan, dopušta da predsednik, koji ima pretežno ceremonijalnu funkciju otelotvorenja nacionalnog jedinstva, ima maksimalno dva mandata.\nAder je bivši predsednik parlamenta i član Evropskog parlamenta, a često se zalagao za pitanja vezana za zaštitu životne sredine i obezbeđivanje globalnog snabdevanja vodom.\nKover je rekao da će Ader drugi mandat početi 10. maja, navodi Rojters.\nBritanska agencija ocenjuje da je Aderova pobeda znak da će premijer Orban čvrsto držati vlast u ruci barem u narednih više od godinu dana, do parlamentarnih izbora.\n„Za nešto više od godinu dana svi ćete se suočiti sa testom. Žučne političke debate će se proširiti u narednim mesecima“, rekao je Ader poslanicima pre glasanja, pozvavši ih da stave interese Mađarske ispred političkih trvenja.\nU prvom krugu glasanja u parlamentu, koji je održan ranije danas, nijedan kandidat za predsednika Mađarske nije osvojio dvotrećinsku većinu poslaničkih glasova koliko je bilo potrebno za pobedu u prvom krugu, a Aderu su za pobedu nedostajala samo dva glasa.\nOčekivalo se da će velika većina poslanika vladajuće partije Fides glasati za reizbor Adera u drugom i konačnom krugu glasanja, u kojem je za izglasavanje pobednika bila potrebna samo prosta većina glasova.\nPartija Fides kritikovala je njegovog protivkandidata Majtenjija jer „služi stranim interesima“ zbog toga što njegov institut prima finansijska sredstva od Fondacija otvorenog društva čiji je osnivač američki milijarder mađarskog porekla Džordž Soroš, napominje AP.


Izvor: RTS, 21.Okt.2019, 17:22\nPredsednik Donjeg doma britanskog parlamenta Džon Berkou kaže da vlada ne može da traži od poslanika da ponovo glasaju o sporazumu o Bregzitu. Međutim, Berkou napominje da britanska vlada ima priliku da do kraja oktobra ponovo stavi predlog sporazuma na glasanje.\nTo je još jedan udarac za britanskog premijera Borisa Džonsona koji je nameravao da izvede zemlju iz EU do kraja meseca, konstatuje >> Pročitaj celu vest na sajtu RTS << AP.\nBerkou je, obrazložući odluku, rekao da je glasanje koje vlada traži "u suštini isto" kao i ono održano u subotu, pa bi se u tom slučaju prekršila pravila parlamenta.\nStoga, kako je naveo, ne može da dozvoli da se danas ponovo glasa.\nMeđutim, kako je dodao, britanska vlada ima priliku da do kraja oktobra ponovo stavi na glasanje predlog sporazma o Bregzitu sa EU.\nDžonson je nameravao da zatraži direktno glasanje o sporazumu o Bregzitu, dva dana nakon što su se poslanici izjasnili za odlaganje glasanja, kako bi mogli da razmotre sporazum.\nParlamentarna pravila generalno zabranjuju da ista mera bude razmatrana dva puta u toku istog zasedanja.\nRadio Slobodna Evropa: Predsednik britanskog parlamenta odbio glasanje o sporazumu o Bregzitu\nNovi udarac za Džonsona - bez glasanja u parlamentu\nIzvor: Nezavisne Novine, 21.Okt.2019\nLONDON - Predsjednik Donjeg doma britanskog parlamenta Džon Berkou saopštio je da Vlada ne može da traži od poslanika da ponovo glasaju o sporazumu o Brexitu.\nJOŠ JEDNO "NE" BORISU DŽONSONU: Odbijen zahtev da se ponovo glasa o Bregzitu! (VIDEO)\nJoš jedan neuspeh!..Predsedavajući Donjeg doma britanskog parlamenta Džon Berkov odbio je da da dozvolu za još jedno glasanje o sporazumu premijera Borisa Džonsona o Bregzitu...Ovo je još jedan udarac za britanskog premijera Borisa Džonsona koji je nameravao da izvede zemlju iz EU do kraja meseca,...


Intesa Sanpaolo Banka i kompanija Visa predstavili novu kampanju - Intesa Sanpaolo Banka d.d.\nSarajevo, 03. februar 2021. – Danas su Intesa Sanpaolo Banka BiH i Visa predstavile novi proizvod, Visa Platinum debitnu karticu, kao i spot za kampanju koja će pratiti predstavljanje ove kartice javnosti. Iznenađenje za predstavnike i predstavnice medija na press konferenciji je bio glumac u spotu koji nosi kampanju – proslavljeni bosanski režiser Danis Tanović. Predstavnici Intesa Sanpaolo Banke i kompanije Visa su objasnili o kakvom proizvodu se radi, a Tanović je ispričao kako se dogodilo da je režisersku stolicu zamijenio glavnom ulogom, i to po prvi put u karijeri.\n„Uvođenje premium proizvoda poput Visa Platinum kartice ukazuje na rastuće potrebe potrošača za finansijskim proizvodima krojenim po mjeri. Kompanije Visa i Intesa Sanpaolo banka oduvijek su bile posvećene inovacijama i ideji da potrošačima omoguće najbolje načine plaćanja te me posebno raduje što ovoga puta naše usluge proširujemo ka kategoriji premium korisnika pružajući im pored sigurnog i komfornog iskustva plaćanja, proizvod koji prati njihove životne stilove”, rekla je Maida Slatina Mehmedagić, Menadžer za razvoj biznisa za BiH, kompanije Visa\nReklamni spot za Visa Platinum karticu Intesa Sanpaolo Banke\nDetaljne informacije o Visa Platinum debitnoj kartici potražite na web stranici Intesa Sanpaolo Banke BiH.


vezbanje Arhiva - PRess Serbia\nHome » vezbanje\nŠta se to dešava u organizmu ako ne vežbate ili prestanete vežbati? Svi mi imamo svoje lenje dane ili čak mesece kada nam se jednostavno ništa ne da, a...\nŽelite da sačuvate uspomene u starosti? Vežbajte tri puta nedeljno u 50-im i 60-im godinama, kažu naučnici. Redovno vežbanje u srednjim godinama sprečava...\nDa li može da se vežba ako imate koronu? Oni koji imaju čak i blage simptome covid ne bi trebali da vežbaju jer covid nije univerzalna infekcija. Ovaj virus...\nVećina ljudi kad odluče da će vežbati ili se zdravije hraniti, po pitanju tih odluka bude entuzijastično neko vreme, a onda entuzijazam počne opadati. Evo kako...\nVžbanje nekoliko puta nedeljno drastično smanjujete verovatnoću da ćete se prehladiti ove jeseni i zime. Naime, istraživanja su pokazala da redovna fizička...\nDa biste se lakše kretali i bolje podnosili duže stajanje u mestu neophodno je da se ojačaju mišići nogu. Jaka muskulatura onemogućava zglobovima da se...\nAko godinama koristite iste izgovore da biste izbegli vežbanje mi imamo rešenje za vas koje će vam pomoći da napokon prevaziđete sve ono što vas koči da se...\nEvo ko i kada treba da radi KARDIO TRENING\nStručnjaci na polju fitnesa preporučuju najmanje 150 minuta nedeljno umerenog kardio treniga, ali šta je tačno kardio? Odnosno kakav način vežbanja se smatra...\nOstanite sigurni. Tokom vežbanja u letnjim mesecima često pravimo greške koje mogu biti opasne po naše zdravlje. Sparina i visoka temperatura nisu bezopasne...


Rezultati rada Komisije za žalbe Saveta za štampu u periodu og 1. jula do 30. oktobra 2015. godine - Savet za štampu\nRezultati rada Komisije za žalbe Saveta za štampu u periodu og 1. jula do 30. oktobra 2015. godine\nPrognani na meti medija\nMedia Market, prvi put održan ove godine od 28. oktobra do 1. novembra u okviru Sajma knjiga u Beogradu, pokazao se kao sasvim prikladno mesto za predstavljanje redovnog tromesečnog izveštaja o radu Komisije za žalbe Saveta za štampu. Pomislio bi neko da za tri meseca malo toga može da se promeni. Međutim, ako pažljivo pratimo redovne izveštaje Komisije vidimo da se trendovi menjaju gotovo iz meseca u mesec. Najvažnija, dobra posledica toga jeste da sve više građana uviđa kako postojanje Komisije za žalbe, tako i način da ostvari svoj prava u slučaju da se nađu na udaru medija koji krše Kodeks novinara Srbije. U odnosu na tromesečni prosek, koji iznosi oko 25 žalbi, tokom jula, avgusta i septembra ove godine, Komisija je dobila 47 žalbi. U 27 odlučeno je da je prekršen Kodeks novinara, a dva slučaja rešena su medijacijom, to jest, medijske kuće su same priznale grešku i objavile ispravku.\nNajnovija vest iz Komisije za žalbe glasi da je došlo do delimične promene sastava. Upravni odbor Saveta za štampu izabrao je u septembru, nakon sprovedenog javnog konkursa, troje predstavnika javnosti u Komisiji za žalbe, rekla je na predstavljanju tromesečnog izveštaja Gordana Novaković, generalna sekretarka Saveta za štampu. Izabrani su Ivana Stjelja, koordinatorka Antidiskriminacionog programa organizacije Praxis, Nevena Krivokapić, medijska pravnica, koordinatorka za onlajn medije i slobodu izražavanja u digitalnom okruženju Share fondacije i Dragan Đorđević, koordinator Mreže odbora za ljudska prava u Srbiji CHRIS. „Oni su u Komisiji za žalbe zamenili dosadašnje predstavnike civilnog društva: Zorana Ivoševića, Božu Prelevića i Predraga Azdejkovića, kojima se Savet za štampu zahvaljuje na velikom angažovanju u proteklom perodu“, rekla je Novaković. Novi predstavnik UNS-a u Komisiji jeVladimir Radomirović, glavni i odgovorni urednik portala Pištaljka.rs, koji je zamenio Ljiljanu Smajlović.\nPredstavnici osnivača Saveta za štampu odlučili su da ih i u narednom mandatu predstavljaju dosadašnji članovi: Ivan Cvejić, Zlatko Čobović, Marija Kordić, kao predstavnici Asocijacije medija, Tamara Skrozza i Vlado Mareš iz NUNS-a, Stojan Marković iz Lokal presa i Petar Jeremić kao predstavnik UNS-a.\nNa predstavljanju izveštaja govorili su, osim Gordane Novaković, Vlado Mareš, predsedavajući komisije i članovi Zlatko Čobović, sudski veštak za autorska prava i Vladimir Radomirović, glavni i odgovorni urednik portala Pištaljka.rs.\nU poslednja tri meseca rada Komisije za žalbe, prema rečima Vlade Mareša, bilo je više žalbi u vezi sa Paradom ponosa i, što je novost – izbegličkom krizom. „Kada je reč o Paradi ponosa, veći broj žalbi je očekivan. Netrpeljivost prema LGBT populaciji je i dalje izuzetno izražena u medijima, ide se u krajnosti, neke kolege imaju potrebu da šire homofobiju umesto da rade svoj novinarski posao“, rekao je Mareš i dodao da je homofobija nešto od čega se Komisija uvek „nakostreši“: „Takve slučajeve uvek osuđujemo i stavljamo na stub srama.“\nMareš je istakao da je izbeglička kriza fenomen koji je nov kako za Evropsku uniju ili Srbiju, tako i za medije. U domaćim medijima i u ovoj oblasti dolazi do ozbiljnih slučajeva govora mržnje, ksenofobije i, ponovo, novinarske potrebe da, umesto izveštavanja, nude publici svoje, neprimereno mišljenje o ljudima sa Bliskog Istoka: „I izbeglička kriza i Parada ponosa su teme pogodne za podele u javnosti. Siguran sam da u ovim oblastima Komisija ispravno radi svoj posao i važno mi je da naglasim – maksimalno se trudimo da očuvamo slobodu mišljenja kada donosimo odluke.“\nS obzirom na to da pravo na žalbu Komisiji imaju samo lično oštećeni, pitanje je ko ima pravo da se žali kada mediji povrede prava izbeglica sa Bliskog Istoka, koje kroz Srbiju samo prođu, ne govore jezik i čak i ne znaju da su negde pomenuti u ružnom kontekstu. „U takvim slučajevima, mi smo formulaciju 'lično oštećeni' proširili na nevladine organizacije koje štite prava određenih grupa“, objasnila je Gordana Novaković: „U slučaju izbeglica ne možemo očekivati da se oni lično jave, ali nevladine organizacije koje im pružaju pomoć to čine.“ Isto pravilo važi i u slučajevima kršenja prava LGBT osoba, nacionalnih manjina, isl.\nNa predstavljanju tromesečnog izveštaja o radu Komisije za žalbe, velika pažnja posvećena je kršenju autorskih prava, kao najčešćem razlogu zbog kog se mediji javljaju ovom telu u svojstvu oštećenih. U poslednja tri meseca u 13 slučajeva mediji su podnosili žalbe jedni protiv drugih. Zlatko Čobović skrenuo je pažnju na to da domaći mediji uopšte ne obraćaju pažnju na autorska prava i da je to odraz situacije u čitavom društvu. Čobović je istakao da Komisija iz meseca u mesec dobija sve više žalbi po ovom osnovu, uprkos vrlo jasnoj zakonskoj regulativi i jasnim odredbama Kodeksa novinara Srbije. „Nema izuzetaka, ako mislite da su kršenju autorskih prava najskloniji tabloidi, varate se. Autorska prava krše svi – ozbiljni mediji, neozbiljni, štampani, televizije, portali...“, rekao je Čobović.\nBez dozvole, navođenja izvora i plaćanja autorskih prava može se preuzeti svega 25 odsto izvornog materijala, bilo da je reč o tekstu, audio zapisu ili video snimku. Mediji, međutim, kaže Čobović, imaju razne trikove da prikriju krađu materijala: „Prepričaju ili prepišu ceo tekst, pa tek u petom pasusu navedu da je to zapravo izvorno objavljeno na drugom mestu.“ Kada je reč o materijalu koji se najčešće preuzima bez dozvole i bez znanja autora, ubedljivo vode fotografije, ali Čobović ističe da pojedini mediji ne prezaju ni od „krađe“ čitavih reportaža ili autorskih komentara. On ovakvu beskrupuloznost objašnjava borbom za čitanost i neefikasnim pravosuđem: „Sudski procesi u proseku traju tri do pet godina, ali mogu da vam navedem i primer gde prvostepeni postupak traje od 1975. godine“, kaže Čobović: „Mediji za koje Komisija utvrdi da su prekrišili autorska prava, u najvećem broju slučajeva ni ne odgovaraju na žalbu, jer naše odluke nisu obavezujuće za medije koji nisu prihvatili punu nadležnost Saveta.“\nNovi član Komisije, Vladimir Radomirović, osvrnuo se na to kako rad ovog tela izgleda sa obe strane – kada se žalite i kad ste onaj protiv kog je podneta žalba. „Bez navođenja izvora, a sa potpisom svoje novinarke, 'Novosti' su preuzele 80 odsto našeg teksta o Razvojnoj banci Vojvodine. Pištaljka.rs je podnela žalbu Komisiji, utvrđeno je da je prekršen kodeks i, što je pohvalno, 'Novosti' su objavile odluku Komisije“. Radomirović dodaje da je ovakav postupak „Novosti“ izuzetak, budući da većina medija uopšte ne reaguje na osuđujuće odluke Komisije za žalbe kad je reč o kršenju autorskih prava.\nSa druge strane, Pištaljka.rs našla se i u ulozi optuženog. Novinska agencija „Tanjug“ podnela je žalbu Komisiji: „Objavili smo da je 'Tanjug' jednu budžetsku pozajmicu vratio drugom budžetskom pozajmicom“, objasnio je Radomirović: „Žalili su se jer dokumentaciju o tome nismo dobili zvaničnim putem, tvrdeći i da smo objavili lične podatke članova Upravnog odbora 'Tanjuga'. Objavili smo, zapravo, gde su zaposleni, iz kojih su stranaka i koliku naknadu dobijaju za rad u upravnom odboru.“\nOvaj slučaj Komsija za žalbe razrešila je u korist portala Pištaljka.rs. Pošto ovaj portal za glavni cilj ima zaštitu uzbunjivača, a objavljena dokumentacija je očigledno dobijena od uzbunjivača iz „Tanjuga“, Kodeks novinara Srbije nije prekršen, a očuvano je pravo medija da štiti svoj izvor.\nKomisija za žalbe Saveta za štampu nastavlja da radi kao i do sad, a sednice ovog tela otvorene su za javnost, pa svako može da dođe i vidi kako se donose odluke. Iz meseca u mesec, žalbi je sve više. To nije nužno loš znak da se Kodeks novinara sve više i više krši. Naprotiv, povećan broj žalbi ukazuje na sve veću vidljivost i efikasnost ovog mladog samoregulatornog tela.\n30.10.2014. / Hala 3 Beogradskog sajma


Da li je izmještanje kampova velika prevara? - antimigrant.ba\nDa li je izmještanje kampova velika prevara?\nPosljednjih nekoliko dana aktuelna je tema o izmještanju migrantskih kampova iz urbanih sredina, odnosno, otvaranju novih kampova u drugim sredinama. Time se zamagljuje jedino razumno rješenje za migrantsku invaziju – deportacija migranata u zemlje porijekla. S obzirom da je Internacionalma organizacija za migrancije već mnogo puta izvarala domaće vlasti, po principu da će otvaranje kampova riješiti problem, a da je to vodilo samo osiguranju novih smještajnih kapaciteta za još veći broj migranata – građani bi morali biti oprezni i spram ove ideje. Očit je cilj da se obezbjede novi smještajni kapaciteti za uvoz još desetine hiljada migranata koje se planira rasporediti i u drugim krajevima sa bošnjačkom većinom, a prvenstveno se misli na Tuzlanski kanton.\nU cilju obmanjivanja i uspavljivanja javnosti služi i priča o deportaciji migranata “zbog ilegalnog boravka”, a providnost te informacije očituje se u činjenici da su ovdje na hiljade ilegalnih migranata, a ne samo 36 koliko ih je deportovala Služba za stranice.\nEvo djela jedne informacija koja se jučer pojavila u medijima…\nZbog ilegalnog boravka iz Bosne i Hercegovine udaljeno je 36 stranih državljana, saopćili su iz Službe za poslove sa strancima. Riječ je o 15 državljana Pakistana, osam Bangladeša, dva iz Avganistana i 11 iz Turske. Osam osoba vraćeno je u Tursku, a ostali su u skladu sa odredbama Sporazuma o readmisiji vraćeni u Srbiju jer su tamo prethodno boravili. A u jeku migrantske krize u Tužilaštvu BiH održan je sastanak Udarne grupe za borbu protiv trgovine ljudima, no, kao i svaki put, bez konferencije za medije i prilike za novinarska pitanja.\nDok se naziru prvi dijelovi plana ministra bezbjednosti kada je u pitanju migrantska kriza, Selmo Cikotić je za N1 pojasnio i kontekst svoje izjave koja je izazvala buru reakcija. “Zanimljive i seksi ideje” koje je čuo o vraćanju migranata u zemlje porijekla – kolokvijalan su i neprimjeren termin za ozbiljnu temu, rekao je, misleći zapravo na dopadljive ideje za rješavanje suviše kompleksnog procesa. A na konkretnom polju – trenutno se realizuju zaključi Predsjedništva BiH, kaže ministar.\n“Da se kampovi za smještaj migranata, koji su trenutno u gradu Bihaću i Velikoj Kladuši, izmjeste iz urbanih sredina, da se smanji pritisak prisustva migranata u urbanim sredinama, koji na određen način ugrožavaju način življenja, boravka i kretanja građana tih sredina. Mislim da je to jedan od načina da se smanji tenzija koja se povezuje sa predizbornom kampanjom i sa zasićenošću ljudi na prostoru Unsko-sanskog kantona”, ističe Cikotić.\nMigranti pljačkaju, a uskoro će ubijati Bošnjake!\nSrbi traže da POLICIJA može u samoodbrani PUCATI NA MIGRANTE


Poslednja izmena 14:43\n25.02.2018 u 09:06\nPRIŠTINA - Kosovski premijer Ramuš Haradinaj izjavio je da je uklonjena prepreka da se izglasa Zakon o ratifikaciji sporazuma o demarkaciji sa Crnom Gorom i dodao da o tome nije postignut dogovor sa Srpskom listom. On je na vanrednoj konferenciji za novinare pojasnio da nacrt Zakona sadrži sporazum iz 2015., zajedničku izjavu predsednika Hašima Tačija i Filipa Vujanovića, kao i Izveštaj komisije za obeležavanje granice sa Crnom Gorom, uz uvažavanje zahteva Demokratskog saveza Kosova. „Napravio sam politički potez. Saglasio sam se sa zahtevom DSK. Kao što vidite, u Zakonu koji je upućen poslanicima u članu 3, tačka 1. tačka 2. navodi se da se službena dokumentacija Komisije za obeležavanje državne granice uzima kao orijentacija. Dakle, to je bio zahtev DSK koji smo prihvatili kako\n09.02.2018 u 09:03\nHaradinaj kod šefa CIA\nPRIŠTINA - Premijer Kosova Ramuš Haradinaj je u SAD razgovarao s direktorom Centralne obaveštajne agencije (CIA) Majkom Pompejom i s pomoćnikom američkog državnog sekretara za Evropu, Vesom Mičelom. Haradinaj je na Fejsubuku danas napisao da je „imao čast” da sa šefom CIA-a razgovara „o izazovima bezbednosti na Kosovu i šire”. „Kosovo i SAD su strateški partneri u mnogim oblastima i posebno u oblasti bezbednosti. Kosovo je blagosloveno što nije samo u suočavanju s regionalnim i globalnim izazovima”, napisao je Haradinaj. Tema njegovog drugog sastanka, s pomoćnikom američkog državnog sekretara Mičelom, bila je „neophodnost povećanja uloge SAD na Balkanu”, napisao je Haradinaj. Pritom bi „poseban akcenat” bio na američkoj „podršci Kosovu na putu ka evroatlanskim\n01.02.2018 u 15:20\nPRIŠTINA - Kosovski premijer Ramuš Haradinaj dobio je vizu za Veliku Britaniju. Haradinaj je to potvrdio nakon sastanka vlade, prenela je TV Kljan Kosova. „Da, dobio sam”, rekao je Haradinaj kratko novinarima. Kako se očekuje, Haradinaj bi naredne sedmice trebalo da prisustvuje sastanku EBRD u Londonu. Inače, Ambasada SAD je nedavno odbila zahtev Haradinaja za američku vizu, a spekulisalo se i da će biti odbijen za britansku, što su kosovski mediji protumačili početkom izolacije predstavnika vlasti u Prištini, nakon što su podržali poslaničku inicijativu za ukidanje Specijalnog suda za ratne zločine koje je tokom rata počinila tzv. OVK. Međutim, Haradinaj je upravo sinoć za Zonu konflikta na Dojče vele prvi put rekao da Specijalni sud za zločine tzv. OVK neće biti\n01.02.2018 u 11:58\nPRIŠTINA – Kosovski premijer Ramuš Haradinaj izjavio je da Specijalni sud za zločin OVK neće biti ukinut. On je to rekao za „Zonu konflikta” na Dojče veleu i dodao da bi se i sam odazvao, ukoliko bude optužen, ali i da taj Sud vraća region unazad. „Sud postoji, kreiran je ustavnim amandmanom i ne dovodi se u pitanje. Kosovo je u prošlosti zadovoljavalo svoje obaveze u pogledu međunarodnog i nacionalnog prava. Nema sumnje da će Kosovo ostati privrženo tim obavezama. Inicijativa koja postoji u parlamentu nije odluka. To je inicijativa poslanika”, rekao je Haradinaj i ocenio da ne veruje da će ta inicijativa proći. Prema njegovim rečima, kod mnogih ljudi postoji zabrinutost zbog Suda, jer smatraju da je nepravedno da Sud ispituje samo probrane zločine, a ne sve što se dogodilo na\n31.01.2018 u 11:15\nTajm: Haradinaj među pet najtraženijih geopolitičkih begunaca\nNjUJORK – Američki magazin Tajm objavio je svoju listu pet najtraženijih geopolitičkih begunaca u 2018, na kojoj se nalazi i kosovski premijer Ramuš Haradinaj. Tajm piše kako je Haradinaj postao poznat krajem devedesetih godina prošlog veka tokom konflikta na Kosovu. „Kao komandant OVK bio je optužen da je rukovodio mučenjima i ubijanjima Srba, ali ga je, s obzirom na nedostatak dokaza sud UN oslobodio 2008. kao i 2012”, piše američki magazin. To, kako se navodi, nije bilo dovoljno dobro za Srbiju koja odbija da prizna Kosovo i želi da Haradinaj bude izručen kako bi se našao pred licem pravde na srpskom sudu. Tajm podseća da Haradinaj nije suočen sa pravnim izazovima samo u Srbiji.\n27.01.2018 u 17:38\nNeizvesna Haradinajeva viza za Veliku Britaniju\nPRIŠTINA – Prištinski list „Koha ditore” piše danas da je učešće kosovskog premijera Ramuša Haradinaja na Investicionom samitu za Zapadni Balkan u Londonu idućeg meseca neizvesno, jer mu britanska ambasada još nije odobrila vizu, a kosovska vlada priznaje da on britansku vizu, za sada, nije dobio. „Koha” navodi da je zapad „izolovao” Haradinaja i podseća da je američka ambasada u Prištini kosovskom premijeru pre dve nedelje odbila da dodeli vizu. Prištinski list napominje da su te mere preduzete nakon što su kosovski premijer i kosovski predsednik podstakli inicijativu kosovskih poslanika za ukidanje Specijalnog suda za zločine OVK. „Koha” dodaje da kabinet kosovskog premijera nije želeo da tom listu pruži bilo kakvu informaciju o Haradinajevom zahtevu za britansku vizu. U\n17.01.2018 u 23:06\nBERLIN - Švajcarski list „Noje cirher cajtung” objavio je tekst u kojem piše o baškarenju kosovskog premijera za doček Nove godine uz dilemu: odakle njemu toliki novac? „Nemoguće je sakriti se od političkih protivnika na Kosovu. To su pre deset godina iskusili svedoci koji su hteli da svedoče protiv Ramuša Haradinaja, a onda zaćutali. Haradinaj je dvaput oslobođen optužbi za ratne zločine i danas je premijer zemlje. No sada je morao sam da shvati da je i dalje teško sačuvati tajne u ovom isprepletanom društvu velikih porodica”, piše „Noje cirher cajtung” u osvrtu na „misteriozno bogatstvo bivšeg gospodara rata”, prenosi Dojče vele. Haradinaj je naime tiho proslavio Novu godinu sa suprugom, troje dece i nećakom u Švajcarskoj – ni manje ni više nego u hotelu Karlton u Sankt\n09.01.2018 u 08:08\nArifi: Nismo odbijeni za vizu Haradinaju nego smo kasno aplicirali\nPRIŠTINA - Kosovska vlada ponovo je odbacila navode medija da je Ramušu Haradinaju odbijena američka viza, ali je njegov šef kabineta priznao da su „kasno aplicirali za vizu”. „Mi smo krivi, kasno smo aplicirali za vizu. Da je poziv bio višeg nivoa, dobili bi vizu isti dan. Ali premijer nije imao takav poziv”, rekao je šef kabineta Haradinaja, Avni Arifi za „Gazeta ekspres”. Arifi je ponovio da je viza za Haradinaja još uvek u proceduri, prenosi RTK2. Prethodno je portoparol Nacionalne garde u Ajovi pukovnik Greg Hepgud rekao je za Radio slobodnu Evropu da je kosovski premijer Ramuš Haradinaj otkazao posetu toj saveznoj američkoj državi, jer mu nije izdata viza za SAD. Kako navodi RSE, Haradinaj je trebalo 11. januara da prisustvuje događaju u organizaciji komandanta\nIspitujemo više od 750 predmeta sa Kosova i Metohije\nTužilaštvo za ratne zločine treba da goni sve počinioce ratnih zločina bez obzira na njihovu nacionalnu pripadnost, pre svega zbog toga što se kroz njihovo procesuiranje makar delimično ostvaruje pravda za žrtve tih zločina. Međutim, čim se dođe do konkretnih krivičnih postupaka protiv osumnjičenih za nesumnjivo učinjena krivična dela ratnog zločina, često se čuju prigovori da ovo tužilaštvo goni samo Srbe, kaže u razgovoru za „Politiku” Snežana Stanojković, tužilac za ratne zločine.\n24.12.2017 u 19:41\nPriština - Kosovski premijer Ramuš Haradinaj rekao je da Rusija ne može da se uključi u dijalog jer se odavno povukla iz kosovskog pitanja, da je pitanje priznanja Kosova vaznije od pitanja ZSO i naveo da poštuje predsednika Srbije Aleksandra Vučića, iako ga lično nije upoznao, jer se bori za svoj narod. Haradinaj je, u emisiji „Slobodno srpski”, koja se emituje na mreži srpskih televizija na Kosovu i Metohiji, istakao da Rusija ne može da se uključi u dijalog Berograda i Prištine jer se ona kako je kazao za razliku od Amerike odavno povukla iz kosovskog pitanja . „Rusija nema nikakvu ulogu ovde i nije potrebno niti prihvatljivo da dovedemo nekog ko nema ulogu i ko nije uključen”, rekao je on. Prema njegovim rečima, s druge strane SAD sve vreme su bile uključene u dijalog\n01.04.2020 u 14:36\nUhapšen zbog lažne vesti o 24-časovnoj zabrani kretanja\n01.04.2020 u 14:12\n01.04.2020 u 13:58\nKoronavirus „pročistio” vazduh nad Evropom


Predstavnici Železare Smederevo posetili Hestil u Kini – Semendria\nPredstavnici Železare Smederevo posetili Hestil u Kini\n13. maj 2016. PRIVREDA – Izvor: Agencija Beta – Direktor Železare Smederevo Peter Kamaraš je sa predstavnicima fabrike i predsednicima tri reprezentativna sindikata posetio su ogranak čeličane Hestil – Tangstil, u Tangšanu u Kini, saopštila je Železara Smederevo.\nKako se navodi, delegacija iz Železare Smederevo sastala se sa predsednikom Tangstila Vangom Lanuom i potpredsednikom te kompanije Songom Shajom, a razgovarali su o načinu funkcionisanja Železare Smederevo nakon njenog zvaničnog preuzimanja, upravljanju, kao i o novim tehnologijama koje se u Tangstilu koriste. Nakon obilaska postrojenja Kamaraš je rekao da je veoma ponosan što je Železara Smederevo postala deo ovakvog tima.\n“Hestil koristi procedure i tehnologije koje su najnaprednije od svih koje sam ikada video. Nadam se da ćemo uspeti da primenimo njihova znanja i nove mogućnosti koje se pružaju i kod nas u Smederevu”, izjavio je Kamaraš.\nOn je dodao da je veoma zadovoljan i menadžerskim sistemom kao i načinom na koji se odnose prema zaposlenima.\nPredsednik Tangstila je zahvalio menadžerskom timu koji upravlja Železarom Smederevo na naporima koje su uložili kako bi pokrenuli i drugu visoku peć i dodao da dve železare od sada pripadaju jednoj porodici.\n“Nadam se da nakon obilaska naše fabrike imate jasniju sliku kakva vas budućnost čeka u Smederevu. Uz našu novu tehnologiju i vaš dobar menadžment, imamo zajednički cilj, da postanemo lider u proizvodnji čelika u tom delu Evrope, što ćemo, nadam se, ubrzo i ostvariti”, rekao je Vang.\nVlada Srbije je 18. aprila potpisala ugovor s Hestilom o prodaji imovine Železare Smederevo po ceni od 46 miliona evra, a najavljeno je da će preuzimanje Železare biti završeno u junu.\n« U četvrtak izvlačenje dobitnika knjiga “Glamurama”\nNatalija Tasić olimpijska školska rekorderka »


O MEDIJACIJI – Motiv\nMedijacija je alternativni način rešavanja sporova. To je zapravo postupak pregovaranja u cilju rešavanja konfikta bez uključivanja u sudski postupak, uz posredovanje treće strane koja je neutralna-medijatora.\nPonekad izbegavanje upuštanja u konflikt radi njegovog razrešenja dovodi i do akumulacije frustracija što nas uvodi u stanje veoma „napetih“ odnosa koje svoje razrešenje traže u sudskim postupcima.\nMedijacija je postupak koji je alternativa sudskom postupku, mnogo kraće traje, manje košta i omogućava da se sačuvaju korektni odnosi i nakon okončanja postupka.\nNaime, medijator uz primenu svojh znanja i veština pomaže da se emocije iskažu na funkcionalan način i da se dodje do interesa obe strane koji uvek stoji u pozadini konflikta, i iznadje najboje rešenje prihvatljivo za obe strane tj. iznadju razna rešenja za obostrano prihvatljiv dogovor.\nMedijacija je primeljiva u raznim vrstama sporova, a čini se kao izuzetno pogodnom za rešavanje konflikata izmedju članova porodice, sukoba među kolegama, za dogovor bivših supružnika u vezi sa starateljstvom nad decom ili podelom bračne tekovine, u komšijskim sporovima, potrošakim sporovima ali i svim drugim situacijama u kojima je predmet spora neko faktičko pitanje, poput naplate duga.\nPostupak medijacije nosi sa sobom više fleksibilnosti, efikasnosti i ekonomičnosti u odnosu na sudski spor. Fleksibilnost u smislu mogućnosti dogovaranja i ugovaranja termina izmedju strana i medijatora, što od sudskih postupaka nije moguće. Ekonomičnost u smislu da je postupak medijacije jeftiniji od vođenja sudskih sporova i plaćanja sudskih taksi po postojećim istraživanja čak i tri puta jeftiniji od sudskog spora. Efikasnost se odnosi na vreme trajanja postpuka, gde se postupak medijacije završava u vrlo kratkom vremenskom periodu, mnogo kraćem od sudskog postupka.


iribinaSirija: Politika Turske predstavlja direktnu prijetnju regionalnom, globalnom miru, sigurnostiiribinaSirija: Politika Turske predstavlja direktnu prijetnju regionalnom, globalnom miru, sigurnosti\nHome/Sirija/Sirija: Politika Turske predstavlja direktnu prijetnju regionalnom, globalnom miru, sigurnosti\nSirija: Politika Turske predstavlja direktnu prijetnju regionalnom, globalnom miru, sigurnosti\n4 sedmice agoLast Updated: 31 Oktobra, 2021\nSirija je napala turski parlament zbog obnavljanja odobrenja za vojne operacije na teritoriji Sirije, rekavši da politika turskog predsjednika Recepa Tayyipa Erdogana predstavlja direktnu prijetnju regionalnom i međunarodnom miru i sigurnosti.\nErdogan nastavlja da izvodi vojne napade na sirijski teritorij kršeći rezolucije Vijeća sigurnosti Ujedinjenih naroda, citirala je službena novinska agencija Sirije SANA u saopštenju službenog izvora u Ministarstvu vanjskih poslova i iseljenika.\nIzvor je kritikovao neaktivnost Vijeća sigurnosti pred nastavkom turske okupacije sirijskih teritorija, što je dovelo do nastavka zločina i agresije na Damask.\nU saopštenju se ističe da je šutnja UN-a omogućila i Erdoganu da nastavi okupaciju sirijskih teritorija, nametne demografske promjene, presiječe vodu rijeke Eufrat za civile i podrži terorističke grupe.\n„Sirija zadržava svoje apsolutno pravo, na osnovu Povelje [UN] i međunarodnog prava, da brani svoju nezavisnost, teritorijalni integritet i suverenitet nad cijelom svojom zemljom i preduzme sve praktične i pravne mjere garantovane međunarodnim legitimitetom kako bi odbila tursku agresiju”, rekao je izvor.\nMeđunarodna zajednica treba da Tursku smatra odgovornom za ratne zločine i akte agresije koje je počinila protiv Sirije, dodaje se u saopštenju.\nNaglašava se da Turska mora nadoknaditi Siriji sve gubitke koje je nanijela sirijskim civilima, infrastrukturi zemlje, privatnoj i javnoj imovini, prirodnim resursima i njenom historijskom naslijeđu.\nRanije ovog mjeseca, turski parlament je produžio mandat vojske za prekogranične operacije u susjednoj Siriji i Iraku.\nMandat za raspoređivanje turske vojske prvi je put odobrio parlament u oktobru 2014. godine, a od tada se obnavlja svake godine.\nAnkara tvrdi da je njena misija usmjerena na borbu protiv terorista, ali Damask uvijek iznova osuđuje tursko prisustvo na svom tlu i optužuje Tursku da podržava terorističke grupe.\nTurska na kurdske jedinice YPG koje podržava SAD gleda kao na terorističku organizaciju povezanu s domaćom PKK, koja od 1984. traži autonomnu kurdsku regiju u Turskoj.\nTurska je igrala veliku ulogu u pružanju podrške teroristima u Siriji otkako su sukobi zahvatili zemlju prije više od deset godina.\nNastavljajući Trumpovu politiku sankcija, Biden dokazuje da je Amerika nepouzdana\nSocijalisti pretrpjeli veliki poraz u Sjevernoj Makedoniji, premijer Zaev podnio ostavku\nKomšić: Naredni sastanak trilaterale sa Srbijom i Turskom bit će u BiH\nPodrška iz Sarajeva: Vijećnica u bojama palestinske zastave


Čelnici odlučili: Na levoj obali ipak zaprašivanje i iz vazduha - www.lobi-info.rs\nMarija K. 11. juna 2019., 14:00 5.8k Views\nOve godine ćemo morati da krenemo i u akciju iz vazduha s obzirom na vlažnost vazduha i bujnu vegetaciju koja je doprinela da se broj komaraca drastično poveća pogotovo na nepristupačnim delovima grada – pojasnio je Mladenović.\nTretman iz vazduha se nije koristio od 2017. godine i tada je tretirana samo kanalska mreža na levoj obali Dunava. To se izbegava u zemljama Evropske unije, jer je i suzbijanje sa zemlje mnogo delotvornije i konkretnije.\nPrema njegovim rečima posebno je kritična situacija na kanalskoj mreži gde se zbog visokog vodostaja stvara veliki broj rečnih, šumskih komaraca koji lete tri do pet kilometara. Tako ovi komarci stižu u različite delove grada upravo sa ovih lokacija kojima ne može da se priđe.\nOno što je stvorilo najveći probleme su vremenski uslovi, odnosno pet sedmica kišnog perioda, a znamo da je za suzbijanje komaraca potrebno suvo vreme – istakao je Mladenović.\nPrethodna objava Muke putnika iz Besnog Foka, Dunavca i Vrbovskog zbog neredovnih polazaka\nSledeća objava Vaterpolistkinje Palilule postale nove šampionke Srbije\nVaterpolistkinje Palilule postale nove šampionke Srbije


Milan Šolaja: „Naučno-tehnološki park će predstavljati jedan ekosistem podrške preduzetništvu u malom“ - NTP Novi Sad\nMilan Šolaja: „Naučno-tehnološki park će predstavljati ekosistem podrške preduzetništvu u malom“\nVojvođanski IKT klaster je institucija koja postoji već jednu deceniju u Novom Sadu, nastala upravo na inicijativu kompanija iz IT sektora i trudi se da okupi igrače iz trostruke spirale biznis, obrazovanje i javna uprava oko projekata i aktivnosti koje na ovaj ili onaj način doprinose ostvarenju naše dugoročne vizije koje glasi „Digitalna Srbija“.Zemlja u kojoj IT neće biti prepoznat samo kao profitabilan sektor, nego i kao horizontala koja može svojim delovanjem i svojim rezultatima, ekspertizom i iskustvom da pomogne u značajnoj meri razvoj naše zemlje tako što će nove tehnologije biti upotrebljene u ostalim sektorima, povećaće konkurentnost preduzeća, učiniti kvalitet života građana i privrede mnogo boljim.\nU ovom poslu sarađujemo sa mnoštvom organizacija. Fakultet tehničkih nauka je jedan od osnivača Vojvođanskog IKT klastera i naša institucionalna podrška razvoju IT sektora ovih dana doživljava jednu novu dimenziju. Naučno-tehnološki park u Novom Sadu će dati novi kvalitet toj institucionalnoj podršci i novi zamajac daljem razvoju IT sektora u Novom Sadu, ali i u Srbiji.\nNaučno-tehnološki park u Novom Sadu je san koji se ostvario\nSan o Naučno-tehnološkom parku u Novom Sadu postoji već više od tri i po decenije. Sanjale su ga generacije, ne samo studenata i profesora prvenstveno sa Fakulteta tehničkih nauka Univerziteta u Novom Sadu. Godinama su radili na tome, rađene su studije izvodljivosti, mnogo inicijativa je bilo na ovu temu i mi smo presrećni što danas imamo priliku da vidimo početak rada Naučno-tehnološkog parka u Novom Sadu koji će sigurno i bez ikakve sumnje dati značajan doprinos daljem razvoju ne samo industriji informacionih tehnologija, nego i preduzetništvu,u razvoju i partnerstvu znanja na kojem treba da počivaju naša privreda i društvo.\nNaučno-tehnološki park privrednicima i preduzetnicima ne obezbeđuje samo visokokvalitetan kancelarijski i poslovni prostor. Naučno-tehnološki park u Novom Sadu je više od toga. To je institucija koja pruža okruženje koje je podsticajno za razvoj biznisa, tako da svaki preduzetnik može očekivati mnoštvo sadržaja koje će da unaprede njegove šanse za uspeh i u interakciji sa ostalim stanovnicima Naučno-tehnološkog parka, bilo da su to preduzetnici ili već ustanovljene kompanije od kojih ima šta da se nauči, bilo da su to studenti Fakulteta tehničkih nauka i ostalih fakulteta sa Univerziteta u Novom Sadu. U saradnji sa njima, sa nastavnim kadrom, sa profesorima i sa kompanijama sigurno će svaki preduzetnik imati mnogo podsticajnije okruženje da napravi svoj biznis, da ga razvije i unapredi i da u toj interakciji, koja će se odvijati u ovim zidovima, nađe okruženje koje će ga podstaći i omogućiti uspeh.\nEkosistem sa mnogo elemenata\nNaučno-tehnološki park će sasvim sigurno predstavljati ekosistem podrške preduzetništvu u malom. Taj ekosistem treba da sadrži mnogo elemenata – od podrške obrazovanju za preduzetništvo, do razvoja kulture preduzetništva, koja je jako bitna. Treba mlade ljude naučiti da nije problem i sramota pasti, da je sramota ne ustati i ne probati ponovo jer se jedino tako može nešto da se nauči iz greške i krene stazom uspeha. Ostali elementi su pristup kapitalu, jer će Naučno-tehnološki park sigurno imati i aktivnosti na omogućavanju pristupa kapitalu, bilo kroz nacionalne, internacionalne, međunarodne i evropske fondove, bilo kroz odvažni kapital ili poslovne anđele. Obrazovni kapaciteti preduzetnika će biti podizani u aktivnostima Naučno-tehnološkog parka itd.\nEkosistem podrške preduzetništvu koji je u Srbiji u početnoj fazi razvoja, ovde će na neki način biti fokusiran uz saradnju činilaca koji čine Naučno-tehnološki park iz ove trostruke spirale: biznis, obrazovne institucije i javna uprava. Svaki preduzetnik će sigurno moći da računa na mnoštvo mehanizama podrške da svoj posao razvije na najbolji mogući način.\nNTP Novi Sad će vam pomoći u ostvarivanju vaše ideje\nUkoliko imate ideju za svoj biznis, nemojte se osvrtati na bilo šta što neko drugi kaže. Ako imate viziju, ako znate šta želite da uradite ne dozvolite da vas neko sa tog puta skrene. Sasvim je sigurno da ćete u Naučno-tehnološkom parku naći okruženje koje će vam pomoći na svaki mogući način da tu svoju ideju ostvarite, ali ono što je najvažnije jeste da verujete u sebe i da pokušate.\nTranskript iz intervjua sa direktorom Vojvođanskog IKT klastera Milanom Šolajom, koji možete pogledati u videu ispod.


Vesti online / Vesti / Zanimljivosti / Otkriće koje menja saznanja o poreklu čoveka\nOtkriće koje menja saznanja o poreklu čoveka\nPriča o poreklu savremenog čoveka počinje od Homo Sapiensa, koji je evoluirao u Africi i potom migrirao u Aziju pre oko 60.000 godina. Odatle je naselio ceo svet.\nNova istraživanja menjaju pogled na ljudsku prošlost\nNovija proučavanja, međutim, bacaju novo svetlo na dobro poznatu teoriju. U studiji, objavljenoj u američkom naučnom časopisu Science, naučnici ispituju mogućnost prema kojoj je savremeni čovek proizvod mnogobrojnih migracija iz Afrike, ali pre - 120.000 godina.\nFosili otkriveni tokom protekle decenije, kao i pregled novije literature na ovu temu, čini se da podržavaju ovu teoriju.\nHomo Sapiens je do delova Dalekog istoka stigao mnogo ranije nego što se prethodno pretpostavljalo. Na to ukazuju brojni lokaliteti otkriveni u južnoj i centralnoj Kini, za koje se procenjuje da su stari između 70.000 i 120.000 godina.\n- Inicijalnu disperziju ljudi van Afrike, pre više od 60.000 godina, činile su, najverovanije, male grupe tagača za hranom. Oni su, najverovatnije, savremenoj populaciji ostavili nešto niži stepen genetskih tragova. Kasnije, glavno iseljavanje iz Afrike dogodilo se, najverovatnije, pre oko 60.000 godina i nakon toga - kaže doktor Majkl Petralja sa Instituta za Nauku o ljudskoj istoriji "Maks Plank".\nKako dodatak ovoj tvrdnji, sve veći broj dokaza navodi na to da su savremeni ljudi "ukršteni" sa drugim drevnim humanoidima, uključujući tu Neandertalce i naše nedavno otkrivene pretke Denisovane (podvrsta Homo Sapijensa iz doba Paleolita).\nLobanja, koja je nedavno otkrivena u Kini, takođe potvrđuje ovu teoriju i upućuje na to da su se rani ljudi međusobno mešali u Aziji i Africi, kao i na to da su današnji ljudi sačinjeni i od DNK-a predaka sa oba ta kontinenta.


Fejsbuk zabranjuje postove koji negiraju Holokaust - Svet - Dnevni list Danas\nPočetna » Svet » Fejsbuk zabranjuje postove koji negiraju Holokaust\nFejsbuk zabranjuje postove koji negiraju ili iskrivljuju pogrom Jevreja pre i tokom Drugog svetskog rata – Holokaust, a korisnike će usmeravati na verodostojne izvore o tom nacističkom genocidu.\n0Piše: Beta-AP 12. oktobra 2020. 17.34\nIzvršni direktor Fejsbuka, Mark Zakerberg, najavio je to danas kao najnoviji pokušaj te kompanije da suzbije „teorije zavere“ i dezinformacije uoči američkih predsedničkih izbora.\nPreživeli logoraši su letos pokrenuli kampanju tražeći od Zakerberga da s Fejsbuka uklanja negiranje Holokausta.\nZakerberg je danas u blogu naveo da veruje da nova politika uspostavlja šta jeste, a šta nije prihvatljivo.\nOn je rekao da je odlučio da uvede zabranu kada je video podatke koji pokazuju porast antisemitizma.\nZakerberg je izazvao gnev mnogih 2018. godine, kada je izjavio da se postovi koji negiraju smrt šest miliona Jevreja u Holokaustu ne moraju biti i „namerni“, te se obavezno ne moraju uklonjati, sem ako ne pozivaju na zlo i nasilje.\nZakerberg koji je Jevrejin, sada je priznao da je, iako je smatrao da je „poricanje Holokausta duboko uvredljivo“, verovao da je „ispravan govor“ dovoljan za „borbu protiv uvredljivog i lošeg govora“.\nFejsbuk suspendovao Trampov nalog do inauguracije Bajdena\nFejsbuk prebacuje u SAD upravljanje podacima britanskih korisnika\nNakon zabrane negiranja holokausta na FB neki traže isti tretman i za Srebrenicu


Sarajevo: Srbi prodaju imanja Arapima – Zvornik Danas\nNaslovna/VIJESTI/Društvo/Sarajevo: Srbi prodaju imanja Arapima\nSarajevo: Srbi prodaju imanja Arapima\nU Sarajevu je sve manje Srba, a zbog teške ekonomske situacije u kojoj se nalaze, šanse za njihov opstanak u ovom gradu su minimalne\nSARAJEVO – U Sarajevu je sve manje Srba, a zbog teške ekonomske situacije u kojoj se nalaze, šanse za njihov opstanak u ovom gradu su minimalne, upozorio je izvršni direktor Udruženja „Demokratska inicijativa sarajevskih Srba“ Jovo Janjić, prenose Večernje Novosti.\nJanjić je naglasio da su na vjekovnim srpskim ognjištima ostali uglavnom stariji ljudi koji čuvaju preostalu imovinu i koji su odlučili da tu okončaju život, dok mlađe generacije nemaju mogućnost da se zaposle i svoju šansu traže na nekom drugom mjestu.\n– Situacija se pogoršava i nas je sve manje. Stariji ljudi umiru, niko se ne vraća, a i ono Srba što je ostalo, prodaje svoju imovinu i odlazi sa ovog područja – rekao je Janjić Srni.\nPrema njegovim riječima, najnoviji kupci su pristigli iz arapskih zemalja i uz pomoć domaćih posrednika postaju vlasnici srpskih imanja.\n– Čovjeka koji odluči da proda svoju imovinu ne interesuje ko je kupac. U sadašnjoj situaciji najvažnije mu je da što bolje unovči svoju imovinu i započne novi život u nekoj drugoj sredini – ističe Janjić.\nOn je naglasio da je stranim kupcima posebno atraktivno područje Ilidže, mada se prodaja srpske imovine proširuje i na opštine Hadžići, Ilijaš, pa i šire. Na tim lokacijama, bogatim šumom i vodom, planirana je izgradnja stambenih jedinica za veći broj korisnika, pa čak i kompletna naselja.\n– Ne možemo reći da sa tim ljudima imamo nekih problema, oni su uglavnom korektni i rade svoj posao. Ima dosta ponuda za prodaju i, prema mom mišljenju, dosta toga se uradi u tajnosti. Naši ljudi, iz objektivnih razloga, ne smiju da kažu da su prodali imovinu – naveo je Janjić.\nPrema njegovoj procijeni, u Federaciji BiH, posebno u Sarajevu, sve je manje Srba, pa i Hrvata, dok je u Republici Srpskoj sve više Bošnjaka, zbog čega Srpska, kako kaže, sve više poprima multietnički karakter.\narapi imanje kupuju srpsku imovinu nekretnine sarajevo srbi prodaju imovinu zemljiste\nU teškoj nesreći povrijeđeno pet osoba, a dvije su životno ugrožene\nDanas mirni protesti novinara\nNa Miholjdan osveštanje kapele Vidovdanskih heroja\nŠta dužina prstiju govori o vama?\nBina će biti spremna za večerašnji koncert\nIzetbegović razorio predsjedništvo BiH\nSastanak Savjeta lovne regije Birač


Zdravlje Autor:N1 Beograd25. mar. 202018:06 > 18:29\n"Savetujemo svima onima koji su izolaciji ili im je ograničeno kretanje da konstruktivno provode svoje vreme, upražnjavaju zdrave navike života, izbegavaju cigarete, alkohol i sedative, a kada osete diskomfor - okrenite broj 0800 309-309 i psiholozi i pihijatri su tu da vam daju savete za prevazilaženje stanja", rekla je za N1 direktorka Klinike za psihijatrijske bolesti "Dr Laza Lazarević" Ivana Stašević Karličić.\nIvana Stašević Karličić poručuje da je podrška i promocija mentalnog zdravlja potrebna, a s obzirom na situaciju gde zdravstveni sistem pokušava da zaštiti zdravlje od prvog časa – mislilo se i na mentalno zdravlje.\n„Počela je da radi linija za podršku svima koji se boje. Telefon je 0800 309-309 koji je besplatan, 24 sata su dežurni psihijatri i psiholozi odgovaraju na sva pitanja koja se odnose na lični diskomfor u vezi a situacijom“, navela je.\nRekla je da je angažovano 20 ljudi, da tri operatera mogu u isto vreme da razgovaraju, kao i da je za devet dana bilo 1.200 poziva.\n„Prvih dana građani su se javljali da pitaju o virusu, simptomima, za druge brojeve telefona, već trećeg dana kad smo se ustalili krenuli su da izražavju strah, brigu, strepnju, a od pre dva dana zovu nas i hronični pacijenti“, objasnila je.\nStašević Karličić navodi da ljudi strahuju od nepoznatog.\n„Epidemija je i društvena kriza i normalno je da osećaju strah, strah nas je odžao kroz evoluciju, on nas može podstaći da bolje pratimo preventivne mere. Postoji i situacija kada strah može preći meru i može da dođe do panike, koja je štetna“, objasnila je.\nNavodi da je prva tačka s koje su krenuli u dalekosežnom planu pravilno informisanje i da svim građanima daju tačne informacije u vezi sa virusom.\n„Upućujemo ih na relevantne izvore informacija sajt ministarstva zdravlja,Batutua i SZO. Očekujemo strah od gubitka voljenih, egzistencijalni strah, šta posle ovoga, radimo intervenciju u krizi. Plan je mnogo širi od trenutnog pružanja podrške. Kada opasnost prođe, susrećemo se sa posttraumatskim stresom“.\nNa pitanje kako pomažu onima koji im se obrate, Stašević Karličić je rekla da ih suočavaju sa tim da moraju da se naviknu da je završeno s komforom od pre vanrednog stanja i da neke svari i modaliteti moraju da se menjaju.


Vučić: Dozvolite da imamo pravo na svoje mišljenje - Boom93\nNakon razgovora u Berlinu, predsednik Srbije Aleksandar Vučić je u Beogradu održao sastanak sa ministarkom odbrane Savezne Republike Nemačke Kristin Lambreht u okviru njene posete regionu. Vučić je, nakon razgovora izjavio da je Nemačka najvažniji ekonomski partner Srbije i da će učiniti sve da se tako dobra saradnja i nastavi. Vučić je i "zamolio da se Srbiji dozvoli da ima pravo na svoje mišljenje o raznim pitanjima", uključujući Kosovo i sankcije Rusiji. Lambreht je kazala da se Srbija "jasno pozicionirala prema ratu u Ukrajini kada je iznela svoj stav u UN". "To su važne vrednosti kada razgovaramo o EU, da se zalažemo za slobodu, mir, za teritorijalni integritet Ukrajine", kazala je.\n„Gospođa Lambreht bila je u poseti Sarajevu, razgovarali smo i o situaciji u regionu. Rekao sam joj da će Srbija da čuva mir i stabilnost, da je to naše trajno opredeljenje. Pružio sam sve garancije da ćemo se tako i ponašati. Nisam govorio loše o nekima u regionu, jer to Srbija ne radi, to rade drugi, njima na čast, a koliko je ko govorio istinu, videće se u narednih šest meseci“, naglasio je Vučić.\n„Imamo veliki prostor za razvoj… Već ove godine imamo značajno više aktivnosti nego 2021. godine u različitim oblastima, vojne medicine, kontrole naoružanja do svih drugih“, rekao je.\nZaključio je, kaže, jednom rečenicom nemačke ministarke: „Važno je da razgovaramo, otvoreno, da budemo fer, pošteni, pa makar se i svađali… Ja verujem u evropsku budućnost Srbije, kao i što verujem o dobru volju naših nemačkih partnera da nam na evropskom putu pomognu“.\nKristin Lambreht se na konferenciji za novinare zahvalila na „konstruktivnim i otvorenim razgovorima i sa ministrom odbrane“ Nebojšom Stefanovićem. „Bilo je važno da smo vodili ovaj razgovor i o našoj saradnji u odbrambenoj industriji“, rekla je.\nNemačkoj je kaže, važno da se očuva stabilnost, a biće, dodaje, „iskren i otvoren partner“.\n„Deo toga je da se jasno artikuliše šta jedan očekuje od drugog, tu je naša želja i nada da će proces normalizacije u odnosu na Kosovo dobiti jedan zamah. Bilo mi je zadovoljstvo da sam čula jasnu izjavu Srbije kada je reč o teritorijalnom integritetu BiH, to je važno za tu zemlju, da se može pouzdati u to“, rekla je.\nPrema njeni rečima, to je sve preduslov za to da se region može da razvija na miran način. „I bilo mi je drago da smo zajedno artikulisali zalaganje za te vrednosti“, naglasila je Lambreht.\nLambreht je ponovila da Nemačka pozdravila „da je Srbija zauzela jasan stav o napadu na Ukrajinu u UN“. „Nazvala je to ratom koji krši međunarodno pravo, Srbija se nije sakrila, dala je jasnu izjavu“, rekla je.\n„Po pitanju pristupa EU, jasno sam rekla šta očekujemo kao iskren partner, da ćemo sada videti neki zamah u procesu normalizacije sa Kosovom. Takodje, podrška u stabilizaciji regiona, da se pomaže da se ne narušava teritorijalni integritet BiH, dobili smo jasnu izjavu od Srbije“, naglasila je.\n„Ja sam više do 6.000 puta javno govorio o teritorijalnom integritetu i BiH i Republike Srpske u okviru BiH, i bez obzira na to, barem 10.000 tekstova je izašlo o tome kako to nije istina. Zato sa rekao, videćemo ko je govorio istinu“, rekao je.\nI dodao da „kako se sladostrasno sada govori o teritorijalnom integritetu Ukrajine“, da se tako nije govorilo „1999. godine o teritorijalnom integritetu Srbije“.\n„Već je pogažena na najbrutalniji način, da bi se izdvojila jedna teritorija… Pa nam drže predavanja kako treba da zaboravimo na Rezoluciju UN 1244. Ja razumem koliko smo mali, znam kroz šta smo prošli i na kom putu se nalazimo, samo vas molim za poštovanje zemlje u kojoj je 89 dece ubijeno tokom 1999. godine. Samo vas molim da to imate u vidu, bili smo i pod sankcijama, znamo i to kako je“, naglasio je Vučić.\n„Verujem da ćemo uspeti da opstanemo i da budemo partner svakom od prijatelja na Zapadu, da ćemo uspeti da budemo koretni prema svima, da se pridržavamo međunarodnog prava i da se ponašamo ‘ni po babu ni po stričevima'“, rekao je.\nOznakeAleksandar Vučić Kristin Lambreht Nemačka Srbija\nŽivot radnika u vreme inflacije u Srbiji: Svakog prvog plate se računi, pa šta ostane